title: Biomuovi

text: Biomuovi on muovi, jonka raaka-aine on ei-fossiilinen biomassa ja joka maatuu verrattain nopeasti eli on biohajoava.


title: Biomuovi

text: Ollakseen biohajoava muovin molekyylien tulee kemiallisesti hajota luonnossa esiintyviksi aineiksi. Pelkkä mekaaninen pilkkoutuminen ei riitä. Mekaanisessa hajoamisessa vain ns. sekundääriset sidokset hajoavat. Näin muovi voi pilkkoutua silmin näkymättömän pieneksi ja näkyä vain mikroskoopilla tarkasteltuna. Silti muovin ns. primääriset sidokset säilyvät eli polymeerit itsessään pysyvät kasassa ja myös polymeerien ja seosaineiden liitokset säilyvät. Vasta kun myös polymeerit ja mahdolliset seosaineet itsessään hajoavat voidaan muovin katsoa maatuneen, eikä se tällöin enää ole luonnonkiertokulussa olevaa muovijätettä.


title: Biomuovi

text: Myös väljempiä määritelmiä käytetään.


title: Saku Ylätupa

text: Saku Ylätupa (s. 4. elokuuta 1999 Espoo) on suomalainen jalkapalloilija, joka edustaa Jong Ajaxia. Hän on pelipaikaltaan hyökkäävä keskikenttäpelaaja.


title: Saku Ylätupa

text: Leppävaaran Pallon kasvatti Ylätupa siirtyi FC Espoon juniorijoukkueesta Helsingin Jalkapalloklubiin marraskuussa 2014. Kaudella 2015 Ylätupa pelasi seuran farmijoukkueen Klubi 04:n paidassa Kakkosessa 12 ottelussa tehden viisi maalia. Hän pelasi lisäksi kaksi nousukarsintaottelua GrIFK:ta vastaan. Seuran edustusjoukkueessa Ylätupa teki ensiesiintymisensä huhtikuussa 2016 onnistuen heti maalinteossa Suomen Cupin ottelussa AC Kajaania vastaan. Kakkosen kaudella 2016 Ylätupa teki Klubi 04:llä 11 maalia 16 ottelussa.


title: Saku Ylätupa

text: Maaliskuussa 2017 HJK lainasi Ylätuvan Rovaniemen Palloseuraan. Hän teki ensiesiintymisensä pääsarjatasolla 12. huhtikuuta, kun RoPS hävisi vieraissa Interille 2–6. Ensimmäisen liigamaalinsa Ylätupa teki 17. huhtikuuta kotiottelussa VPS:aa vastaan. Ylätupa ehti pelata 17 liigaottelua ja tehdä kolme maalia, kunnes hänen lainansa päättyi heinäkuussa.


title: Saku Ylätupa

text: Heinäkuussa 2017 Ylätupa siirtyi Ajaxiin kolmen vuoden sopimuksella. Hän liittyi seuran alle 19-vuotiaiden joukkueeseen. Hän pelasi ensimmäisellä kaudellaan 31 ottelua, joissa hän teki kuusi maalia ja syötti 11. Hän on oppinut jo hollantiakin, jota käyttää kommunikaatiokielenä pääsääntöisesti keskustellessaan valmentajiensa kanssa.


title: Saku Ylätupa

text: Ylätupa on edustanut Suomen maajoukkueita vuodesta 2014 asti.


title: Suvi Åkerman

text: Suvi Åkerman (s. 1993 Göteborg) on suomalainen laulaja, joka voitti "The Voice of Finlandin" viidennen kauden vuonna 2016.


title: Suvi Åkerman

text: Finaalissa Åkerman esitti tähtivalmentajansa Tarja Turusen kanssa duettona Queenin ”Bohemian Rhapsodyn” sekä oman kappaleensa ”It’s Not the End of the World”. Hän sai finaalissa 32,2 prosenttia äänistä. ”It’s Not the End of the World”, jonka tekivät Suvi Åkerman, Kyösti Salokorpi ja Antti Hynninen, oli myös hänen ensimmäinen singlensä. Voiton myötä Åkerman teki kolme kappaletta käsittävän levytyssopimuksen Universal Musicin kanssa. Joulukuussa 2016 Åkerman julkaisi singlen ”Stronger Than You Think”. Kolmas single ”Dear Grief” julkaistiin huhtikuussa 2017. Levytyssopimuksen päätyttyä hän on keskittynyt opintoihinsa ja valmistuttuaan luokanopettajaksi aikoo jälleen panostaa musiikkiuraansa.


title: Anton Valtavuo

text: Anton Valtavuo, sukunimi aik. "Rikström" (12. tammikuuta 1850 Pernaja – 22. tammikuuta 1931 Viipuri) oli suomalainen opettaja ja kansakouluntarkastaja joka julkaisi useita laulukirjoja.


title: Anton Valtavuo

text: Valtavuon vanhemmat olivat Pernajan Riken kylästä kotoisin ollut räätäli Karl Rikström (s. 1818) ja Eva Gustava Abrahamsdotter (s. 1816).


title: Anton Valtavuo

text: Valtavuo opiskeli kansakoulunopettajaksi Jyväskylän opettajaseminaarissa. Opiskelijana ollessaan hän osallistui kirjailija Aleksis Kiven hautajaisiin Tuusulassa 4. tammikuuta 1873.


title: Anton Valtavuo

text: Viipurin kansakoulutarkastajana 1880-luvulla toiminut Valtavuo löysi suomalaisen kansansävelmän johon hän pyysi opettaja ja runoilija J. H. Erkkoa kirjoittamat sanat. Näin syntyi joululaulu "No onkos tullut kesä"


title: Anton Valtavuo

text: Valtavuo oli naimisissa Tekla Augusta Europaeuksen (1845–1933) kanssa jonka isä oli rovasti, teologian tohtori ja valtiopäivämies Anders Josef Europaeus. Heidän poikansa oli matematiikan lehtori Toivo Valtavuo (1881–1970).


title: Anton Valtavuo

text: Nimellä "Anton Rikström":


title: Sarafotoksiini

text: Sarafotoksiinit ovat ryhmä peptiditoksiineja, jotka rakentuvat 21 aminohaposta. Sarafotoksiinit aiheuttavat sepelvaltimon supistumisen ja sitoutuvat sydämen kammioiden kalvoille sekä aivokalvoihin. Lisäksi ne aktivoivat fosfoinositidien hajoamisen. Sarafotoksiinien aminohappojärjestys muistuttaa paljon endoteliinin aminohappojärjestystä. Endoteliini on luonnollinen nisäkkäiden biomolekyyli, joka osallistuu nisäkkäiden verisuonijärjestelmän toimintaan.


title: Sarafotoksiini

text: Sarafotoksiini-A on molekyylipainoltaan 2514.88 g/mol, sen molekyylikaava on C₁₀₅H₁₅₆N₂₈O₃₄S₅ ja CAS-numero 126738-34-9.


title: Sarafotoksiini

text: Sarafotoksiini-B on molekyylikaavaltaan CHNOS, sen molekyylipaino on 2563.9 g/mol ja CAS-numero 120972-53-4. Toksiini eristettiin ensimmäisen kerran käärmeenmyrkystä, jota tuottaa "Atractaspis engaddensis".


title: Sarafotoksiini

text: Sarafotoksiini-C on valkoinen kiteinen jauhe, jonka molekyylipaino on 2516 g/mol ja molekyylikaava CHNOS. Toksiinissa on kaksi disulfidisiltaa. CAS-numero on 121695-87-2, liukoisuus veteen on 1 mg/ml.


title: Sarafotoksiini

text: Safrotoksiini-D eroaa B-versiosta kahden aminohapon verran ja sen kyky supistaa verisuonia on hyvin vähäinen verrattuna safrotoksiineihin A ja B.


title: Sarafotoksiini

text: Bibrotoksiini on eristetty käärmeenmyrkystä, jota tuottaa "Atractaspis bibroni"-käärme. Sarafotoksiineihin kuuluva bibrotoksiini muistuttaa hyvin paljon sarafotoksiini-B:tä, eroa on vain yhden aminohapon verran. Rotan aortassa bibrotoksiini toimii endoteliinin tavoin mutta pienemmällä pitoisuudella.


title: Judon Euroopan-mestaruuskilpailut 2016

text: Judon Euroopan-mestaruuskilpailut 2016 järjestettiin Kazanissa, Venäjällä 21.–24. huhtikuuta 2016. Kilpailujen ohjelmassa oli seitsemän henkilökohtaista painoluokkaa miehille ja naisille sekä joukkuekilpailut.


title: Judon Euroopan-mestaruuskilpailut 2016

text: Lähde: European Judo Union


title: Toivo Valtavuo

text: Toivo Antero Valtavuo (vuoteen 1906 Rikström; 11. huhtikuuta 1881 Viipuri – 27. elokuuta 1970 Helsinki) oli suomalainen lyseon matematiikan lehtori.


title: Toivo Valtavuo

text: Valtavuon vanhemmat olivat kansakouluntarkastaja Anton Valtavuo ja Tekla Augusta Europaeus. Hän pääsi ylioppilaaksi 1901 ja valmistui filosofian kandidaatiksi 1907. Valtavuo toimi Helsingin uuden yhteiskoulun opettajana 1907–1915 ja Helsingin suomalaisen normaalilyseon tunti- ja sijaisopettajana 1908–1915. Hän oli sitten Viipurin klassillisen lyseon matematiikan nuorempana lehtorina 1915–1925, Viipurin suomalaisen lyseon matematiikan ja luonnonopin nurempana lehtorina 1925–1927 ja Viipurin klassillisen lyseon vanhempana lehtorina 1927–1940. Viimeksi hän oli suomalaisen normaalilyseon matematiikan ja luonnonopin vanhempana lehtorina 1940–1951.


title: Toivo Valtavuo

text: Valtavuo oli Viipurin kaupunginvaltuuston jäsenenä vuodesta 1926 alkaen ja kaupunginvaltuuston puheenjohtajana 1937-1941.


title: Toivo Valtavuo

text: Valtavuo oli naimisissa 1915–1916 Ragnhild Sofia Ingmanin (k. 1916) kanssa ja vuodesta 1919 Helli Orkamon (Åkerman) kanssa.


title: Carl Gabriel Clouberg

text: Carl Gabriel Clouberg (15. huhtikuuta 1813 Pori – 12. huhtikuuta 1878 Viipuri) oli suomalainen Viipurissa vaikuttanut kirjakauppias ja kauppaneuvos.


title: Carl Gabriel Clouberg

text: Cloubergin vanhemmat olivat Isak Gabriel Clouberg (1781–1839) ja Maria Kristina Lindblad (1787–1831). Hän oli naimisissa vuodesta 1837 Anna Maria Weberin (1810–1874) kanssa.


title: Carl Gabriel Clouberg

text: Satakunnasta kotoisin ollut Clouberg toimi alun perin apteekkarina Viipurissa. Hän osti vuonna 1843 kirjanpainaja Anders Cedervallerin pojan Anders Fredric Cedervallerin vuonna 1839 perustaman kirjakaupan. Cloubergin kirjakauppa "Clouberg & Co" kustansi myös kirjoja. Clouberg toimi myös rakennusurakoitsijana, tulitikkutehtailijana ja Viipurin säästöpankin esimiehenä.


title: Mantle

text: Mantle on AMD:n kehittämä grafiikkarajapinta reaaliaikaisen 3D-grafiikan renderointiiin. Rajapinta julkaistiin vuonna 2013.


title: Mantle

text: Mantlen tavoitteena on parantaa tehokkuutta ja joustavuutta eri käyttötarpeisiin mm. yksityiskohtaisella muistin ja synkronoinnin käsittelyllä.


title: Mantle

text:
AMD on ilmoittanut että rajapinnan kehitys ei jatku.
AMD:n mukaan on suositeltavaa siirtyä joko Direct3D tai Vulkan-rajapintaan, jonka kehityksessä myös AMD on ollut mukana.


title: Latarkiinit

text: Latarkiineihin kuuluu useita peptidejä, jotka on eristetty myrkyllisestä Lachesana tarabaevi -hämähäkistä. Nämä peptidit hajottavat erilaisia soluja, kuten gram-positiivisia ja gram-negatiivisia bakteereita, punasoluja ja hiivasoluja. Hajottaminen tapahtuu mikromolaarisissa pitoisuuksissa. Latarkiineilla on α-kierteinen rakenne. Löydettyjä latarkiineja ovat ainakin latarkiinit 1, 2A, 2B, 3A, 4A, 5, 6A, 6B, 7.


title: Christian Yelich

text: Christian Stephen Yelich (s. 5. joulukuuta 1991 Thousand Oaks, Kalifornia) on yhdysvaltalainen baseballpelaaja, joka pelaa MLB-liigan Milwaukee Brewersissa. Hänen pelipaikkansa on vasen koppari.


title: Christian Yelich

text: Yelich debytoi MLB:ssä heinäkuussa 2013, ja teki läpimurtonsa seuraavalla kaudella. Maaliskuussa 2015 hän solmi Marlinsin kanssa seitsenvuotisen jatkosopimuksen, arvoltaan 49,57 miljoonaa dollaria. Kaudella 2018 hän pelasi Milwaukee Brewersissa ja hänet palkittiin Hank Aaron -palkinnolla National Leaguen parhaana lyöjänä sekä valittiin National Leaguen tähdistöjoukkueeseen.


title: Christian Yelich

text: Yelichin vanhemmat ovat kroatialaisia maahanmuuttajia.


title: Bernard Ntuyahaga

text: Bernard Ntuyahaga (s. 1952) on ruandalainen sotilas, joka tuomittiin kymmenen belgialaisen rauhanturvaajan sekä siviilien murhista 20 vuoden vankeusrangaistukseen.


title: Bernard Ntuyahaga

text: Ntuyahaga aloitti upseerikoulun Kigalissa vuonna 1972. Ruandan kansanmurhan alkaessa, vuonna 1994, Ntuyahaga oli sotilasarvoltaan majuri.


title: Bernard Ntuyahaga

text: 7. huhtikuuta 1994 Ruandan pääministerin Agathe Uwilingiyimanan talo piiritettiin. Taloa suojelevat 15 rauhanturvaajaa riisuttiin aseista, jonka jälkeen Uwiligiyimana murhattiin. Rauhanturvaajista viisi ghanalaista vapautettiin, mutta kymmenen belgialaista rauhanturvaajaa kuljetettiin Kigalin sotilasleiriin, jossa heidät tapettiin viidakkoveitsillä ja ampumalla. Ntuyahaga oli paikalla seuraamassa rauhanturvaajien teloitusta.


title: Bernard Ntuyahaga

text: Ruandaan karkotuksen pelossa Ntuyahaga antautui Ruanda-tuomioistuimelle Arushassa, Tansaniassa 8. kesäkuuta 1998. Marraskuussa oikeudenkäynnissä hän kiisti syytteet. Ntuyahaga vapautettiin syytteistä 18. maaliskuuta 1999, ja hänet laskettiin vapaalle jalalle Tansaniaan 29. maaliskuuta 1999.


title: Bernard Ntuyahaga

text: Vapautumisen jälkeen samana päivänä Tansanian poliisi vangitsi Ntuyahagan laittomana maahanmuuttajana. Seuraavien vuosien aikana sekä Ruanda että Belgia toivoivat Ntuyahagan luovuttamista, jotta häntä voitaisiin syyttää sotarikoksista uudelleen. Luovuttamista koskevat oikeudenkäynnit venyivät Tansaniassa, kunnes maaliskuussa 2004 oikeus päätti hänen luovuttamisestaan Belgiaan Ruandan asemesta. Ntuyahaga lensi Belgiaan, jossa hänet asetettiin tutkintavankeuteen.


title: Bernard Ntuyahaga

text: Oikeudenkäynti Brysselissä, Belgiassa alkoi 19. huhtikuuta 2007. Tuomio, 20 vuotta vankeutta kymmenen rauhanturvaajan ja siviilien murhaamisesta, luettiin 5. heinäkuuta 2007.


title: Iiro Jussila

text: Iiro Tuomas Jussila (s. 12. marraskuuta 1977 Mikkeli) on Pellervon taloustutkimus PTT:n toimitusjohtaja, Lappeenrannan teknillisen yliopiston (LUT) kauppakorkeakoulun johtamisen ja organisoinnin professori, Jyväskylän yliopiston (JYU) kauppakorkeakoulun yrittäjyyden dosentti ja Journal of Co-operative Organization and Management -tiedelehden (Elsevier) päätoimittaja.


title: Iiro Jussila

text: Suomessa Jussila tunnetaan erityisesti osuustoiminnan asiantuntijana. Hän on vetänyt yli vuosikymmenen ajan (2005–) Lappeenrannan teknillisen yliopiston kauppakorkeakoulussa osuustoimintayritysten johtamista koskevaa tietoa luovaa tutkimustiimiä. Niin Jussilan professuurin (LUT) kuin dosentuurin (JYU) erityisalana on osuustoiminta. Jussila on julkaissut Suomeksi myös kirjan Tiedolla taidolla intohimolla - Liikeyrityksen & omistajayhteisön johtaminen.


title: Iiro Jussila

text: Maailmalla Jussila tunnetaan osuustoimintatutkimuksen parissa erityisesti roolistaan osuustoiminnan johtamisen tietoa luovan ja levittävän JCOM -tiedelehden päätoimittajana. Lehti on perustettu vuonna 2012 ja se on Elsevierin kustantama. Jussila tunnetaan myös kansainvälisessä perheyritystutkimusakatemiassa, jonka hallituksessa Jussila toimi vuosina 2011-2015 organisoiden (IFERA2014, Lappeenranta) ja ollen mukana vuotuisten maailman konferenssien ja aluekonferenssien järjestämisessä. Jussilan merkittävimmät kansainväliset tunnustukset liittyvät kuitenkin psykologisen omistajuuden tutkimukseen. Vuonna 2012 Jussilan yhdessä professori Jon L. Pierce:n (University of Minnesota, Duluth, Minnesota) julkaisema kirja Psychological Ownership and the Oranizational Context oli yksi kolmesta finalistista Academy of Management (AoM) -tiedeorganisaation arvostettuun George R. Terry -kirjapalkintoon. Palkinto jaetaan vuosittain kirjalle, joka on kaikkein huomattavimmin myötävaikuttanut johtamistiedon kehittymiseen.


title: Iiro Jussila

text: Jussilan julkaisutiedoista löytyy noin 100 kansainvälistä tieteellistä artikkelia tai konferenssipaperia. Nämä käsittelevät etupäässä erilaisia yhteisöllisiä yrittäjyyden ja omistajuuden muotoja, kuten osuustoimintaa, perheyrittäjyyttä ja tiimiyrittäjyyttä. Jussila on julkaissut ja toimittanut julkaisuja näistä aiheista muun muassa seuraavissa tiedelehdissä: Annals of Public and Cooperative Economics, Journal of Co-operative Organization and Management, Journal of Family Business Strategy, Journal of Marketing Theory and Practice, Journal of Organizational Behavior ja Scandinavian Journal of Management. Silmiinpistävää julkaisuissa on tarkastelutasojen ja näkökulmien monipuolisuus - yritysten laajakantoisista strategisista kysymyksistä yksilöiden asenteisiin ja käyttäytymiseen.


title: Juuan vankila

text: Juuan vankila on Juuan kunnassa sijaitseva vankila. Hallinnollisesti vankila kuuluu Itä- ja Pohjois-Suomen rikosseuraamusalueeseen.


title: Juuan vankila

text: Vankila on 40-paikkainen avovankila miesvangeille, keskittyen työtoimintaan ja siihen liittyvään koulutukseen.


title: Juuan vankila

text: Vankila perustettiin entisiin meijeri ja mylly -tiloihin vuonna 1978. Aluksi vankila toimi suljettuna vankilaosastona, kunnes 1990 vankilaosasto siirtyi Pyhäselän vankilan alaisuuten, muuttuen samalla avovankilaksi.


title: Dayron Lester

text: Dayron Lester Jiménez (s. 13. kesäkuuta 1986 Havanna) on kuubalais-suomalainen ammattilaisnyrkkeilijä. Vasenkätinen Lester kilpailee raskaassa keskisarjassa.


title: Dayron Lester

text: Lester muutti vuonna 2013 Kuubasta Suomeen suomalaisen vaimonsa kanssa. Ensimmäisen ammattilaisottelunsa hän otteli kesäkuussa 2015 Porvoossa latvialaista Aleksandrs Dvurecenskisiä vastaan voittaen ottelun tyrmäyksellä.


title: Uutis-Valjakko

text: Uutis-Valjakko oli vuosina 1957–1992 ilmestynyt sanomalehti. Lehteä julkaistiin neljässätoissa Turun länsipuolisessa rannikkokunnassa: Naantali, Raisio, Rusko, Masku, Nousiainen, Lemu, Askainen, Vahto, Velkua, Merimasku, Rymättylä, Mynämäki, Mietoinen ja Karjala. Lehti ilmestyi tiistaina ja perjantaina. Lehteä painettiin kirjapaino Satakunnan Maakunta Oy:ssä.


title: Uutis-Valjakko

text: Lehden perusti Jaakko-Taara Oy:n toimitusjohtaja Niilo Jaakkola ja sen päätoimittajana toimi Jaakkolan tytär Kaija Berger. Lehden toimitus sijaitsi Jaakko-Taaran tiloissa, mutta 1960-luvun puolivälissä lehden osti Helvi Oksanen jolloin toimitus muutti Turkuun Kauppiaskadulle. Oksanen oli ollut aikaisemmin lehden ilmoitusmyyjä ja ostettuaan lehden hänestä tuli toimitusjohtaja-päätoimittaja. Uuden omistajan aikana Raino Puottula toimi lehden toimitussihteerinä vuoteen 1975, kunnes siirtyi Rannikkoseutuun. Uutis-Valjakon levikki kasvoi suuremmaksi jolloin pieniä toimipaikkoja perustettiin Naantaliin, Raisioon ja Mynämäelle. Myös lehden avustajakunta oli laaja. Lehdellä oli vielä 1980-luvulla hyvä asema markkinoilla, mutta kilpailu koveni ja ilmaisjakelulehdet yleistyivät, jolloin Uutis-Valjakko alkoi näivettymään ja lopulta lopetettiin laman kourissa vuonna 1992.


Luettelo Suomen terveysasemista ja terveyskeskuspäivystyksistä on lista Suomen terveyskeskusten terveysasemista ja terveyskeskusten päivystystoimintaa hoitavista toimipisteistä.


title: Luettelo Suomen terveysasemista ja terveyskeskuspäivystyksistä

text: Suomen perustuslain 19 pykälän mukaan julkisen vallan on turvattava jokaiselle riittävät sosiaali- ja terveyspalvelut ja edistettävä väestön terveyttä. Käytännössä julkisen vallan perusterveydenhoitoa antavat kunnissa tai kuntainliitoissa erityisesti terveyskeskusten terveysasemat, sekä suppeammille asiakasryhmille suunnatut neuvolat sekä koulu- ja opiskelijaterveydenhoidon toimipisteet; myös työterveyshuolto lukeutuu lakisääteiseen perusterveydenhuoltoon. Iltaisin, öisin ja viikonloppuisin terveyskeskuspäivystys voi sijaita alue- tai keskussairaalan yhteydessä. Pääosa terveysasemista hoidetaan kuntien tai kuntainliittojen omana palveluna. Joidenkin kuntien terveyskeskustoiminta tai osa siitä on toteutettu ostopalveluna. Tällöin yksityiset terveyspalveluyritykset tuottavat sovitut lakisääteiset terveyskeskuspalvelut yksin tai yhdessä muiden toimijoiden kanssa.


text: Keväällä 2016 Suomessa oli yhteensä 548 julkista perusterveydenhoitoa antavaa terveysasemaa. Erään arvion mukaan erityisesti eteläiseen Suomeen voitaisiin kohdistaa terveysasemaverkoston huomattavaakin karsimista vuoteen 2025 mennessä, kun arvioperusteeksi valitaan olemassa oleva terveysasemaverkosto sekä kuntien väestömäärä, tiestö ja asukkaiden saavutettavuus (matka-ajat) palveluun.


text: Oheinen taulukko listaa Suomen terveyskeskusten terveysasemat ja terveyskeskuspäivystyksen toimipisteet. Taulukko on alkuvaiheessan varsin puutteellinen ja keskeneräinen. Mukana on (tilanne 11.6.2016) toistaiseksi 39 Suomen suurimman kunnan tai näiden yhteistoiminta-alueen (kuten Jyväskylän alueen JYTE-kunnat) tai terveyskeskuksen (kuten Lappeenrannan seudun Etelä-Karjalan terveyskeskus) terveyskeskusten terveysasemat sekä näiden ilta-, yö- ja viikoloppupäivystykset. Nämä terveysasemat ja -keskukset vastasivat noin 3,8 miljoonan asukkaan väestöpohjaa. Vastaavien terveyskeskuspäivystysten alueellinen vastuualue on paikoin listattuja terveysasemia laajempi ja väestöpohja siten terveysasemien väestöpohjaa suurempi. Listaa pyritään täydentämään vähitellen.


text: Luettelossa kerrotaan terveysaseman tai terveyskeskuspäivystyksen (tk-päivystys) nimi, sijaintikunta, katuosoite ja lisätietona kotisivu.


title: Ben Chilwell

text: Benjamin James Chilwell (s. 21. joulukuuta 1996 Bedford) on englantilainen jalkapalloilija, joka edustaa Englannin valioliigassa pelaavaa Leicester Cityä. Pelipaikaltaan vasenjalkainen Chilwell on vasen laitapuolustaja.


title: Ben Chilwell

text: Chilwell on Leicester Cityn kasvatti. Marraskuussa 2015 hän siirtyi lainalle Englannin mestaruussarjan Huddersfield Towniin, jossa hän pelasi kahdeksan ottelua, ennen kuin palasi takaisin Leicesteriin tammikuussa 2016.


title: Ben Chilwell

text: Chilwell on edustanut Englantia nuorten maajoukkueissa.


title: The Sultans

text: The Sultans (kirjoitetaan The SultanS) on oululais-torniolainen vuodesta 1995 toiminut garage-bluesia soittava soitinmusiikkiyhtye. Yhtyeen nykyisessä kokoonpanossa soittavat V-M.O. Äijälä kitaraa, T.T. Äijälä rumpuja ja M.L. Leinonen kontrabassoa. Alkuperäisessä kokoonpanossa soittivat ainoastaan Äijälän veljekset, myöhemmässä 2000-luvun loppupuolella toimineessa kokoonpanossa V-M. Äijälä soitti kitaraa ja M. Leinonen rumpuja.


title: Nuolenpääkirjoituksen synty

text:
Nuolenpääkirjoituksen synty oli nuolenpääkirjoitusta edeltäneen kuvakirjoituksen
synty ja sen kursivoituminen nuolenpääkirjoitukseksi. Tämä tapahtui Mesopotamiassa noin 3500-3000 eaa.


title: Nuolenpääkirjoituksen synty

text: Kuvakirjoitusta edelsivät Kaksoisvirtainmaassa saviset laskurahat joita käytettiin eniten noin 9000–3000 eaa. Iranissa 5000 eaa. keksityillä leimasineteillä saattaa olla myös osuutensa kirjoituksen synnyssä.


title: Nuolenpääkirjoituksen synty

text: Laskurahoja oli eri muotoisia. Laskurahoilla laskettiin esimerkiksi tuotettua viljaa. Niitä oli 16 eri tyyppiä, muun muassa pallo, kartio, kiekko, sylinteri. Niitä saatettiin sinetöidä savipallon sisään karavaanin matkaan, sen varmistamiseksi, että karavaanin ajaja ei varastanut lastista tavaraa.


title: Nuolenpääkirjoituksen synty

text:
Laskurahat ilmestyivät maanviljelyn alun aikoihin. Vanhimmat 10000 radiohiilivuoden ikäiset laskurahat on löydetty Syyriassa sijaitsevan Tell Mureybatin kerrostumasta III ja L
Länsi-Iranin Gand Darehin kerrostumasta III. Nämä kaksi paikkaa sijaitsevat kaukana toisistaan.
Vanhimmat laskurahat olivat hyvin yksinkertaisia, esim. lampaan pään kuva, jossa ei ollut piirrelmiä. Näitä oli vain muutamaan tyyppiä.
Pitkään käytettiin vain muutamaa laskurahatyyppiä, ensimmäiset 4000 vuotta ne olivat hyvin yksinkertaisia.


title: Nuolenpääkirjoituksen synty

text: Noin 4400 eaa. Uruk XVII ajalla alettiin käyttää mutkikkaita laskurahoja. ne olivat aiemmin paremmin tehtyjä ja joissa muotoiltuihin savisiin figuureihin oli piirrelty. 3750 eaa. Uruk X-ajalla laskurahat olivat saman muotoisten sarjoja, ja niissä oli monia piirrelmiä tai painumia. 3700 eaa. laskurahoja alettiin panna savikuoriin Iranin vuoristossa, Syyriassa ja Mesopotamiassa. Näihin aikoihin syntyivät ensimmäiset kaupungit.


title: Nuolenpääkirjoituksen synty

text:
Laskurahoja on löydetty eniten ei-asuinrakennuksista, kuten Uruk-kaudella temppeleistä.
Uruk VI-kaudella 3500 eaa. laskurahojen käyttö oli huipussaan. Laskurahat ovat monesti esimerkiksi onton savipallon sisällä.


title: Nuolenpääkirjoituksen synty

text:
Savipalloihin painettiin merkintöjä laskurahoilla Uruk VI-V-kaudella noin 3500-3400 eaa. Savipallot olivat laskurahakuoria. Tällöin oltiin enää yhden askelen päässä kuvakirjoituksesta. Pian ulkopuolella olevat painummat muuttuivat ainoiksi merkeiksi.Tämä tapahtui samalla Uruk VI-V aikakaudella noin 3500-3400 eaa. Näin syntyivät ensimmäiset kuvamerkit. Myös numerot tunnettiin Uruk V -kaudella noin 3400 eaa. jälkeen tai 3500–3200 eaa. lähtien
Noin 3100–3000 eaa. laskurahojen merkitys alkoi vähetä. ja ne hävisivät noin 800 eaa. mennessä. Laskurahoja ei enää käytetty uusbabylonialaisella ajalla.
Kuvakirjoitus ilmestyi noin 3300–3100 eaa.


title: Nuolenpääkirjoituksen synty

text: Niinpä savitaulu lienee ollut alkujaan laskurahoja sisältävä savipallo, johon painettiin laskurahojen kuvia. Kun kuvia alettiin piirtää, kirjoitus oli keksitty.


title: Nuolenpääkirjoituksen synty

text: Nuolenpääkirjoitusta kirjoitetaan kolmisärmäisellä piirtopuikolla saveen painamalla. Alussa savitauluihin piirrettiin saviruukkujen, eläinten, ihmisten, tähkien, laivojen jne. kuvia.


title: Nuolenpääkirjoituksen synty

text: Ajan kuluessa kirjurit helpottivat työtään kirjoittamalla kuvamerkkejä vain tietystä suunnasta tapahtuvin painalluksin. Näin kirjoitus yksinkertaistui. Alussa alkuperäinen muoto saattoi olla vielä tunnistettavissa.


title: Nuolenpääkirjoituksen synty

text:
Lopulta monien kuvamerkkien alkuperäinen muoto häipyi tunnistamattomiin.
Nuolenpääkirjoitus kehittyi sumerilaisesta kuvakirjoituksesta noin 3000 eaa. alkaen.


title: Nuolenpääkirjoituksen synty

text:
Laskutaulut olivat yleisiä 3500–3200 eaa. alkaen.
Numeroita oli alettu kirjoittaa noin 3500–3400 eaa. Uruk V -kaudella, kuvia ilmestyi numeroiden rinanlle noin 3300 eaa.
Noin ajalta 3300–3200 eaa. on löydetty yksi kuutiomainen taulu, jossa kuvakirjoituksen edeltäjää niin sanottua protopiktografista kirjoitusta,
Kuvakirjoitusta ilmestyi Kišiin ja Tell Brakiin noin 3200 eaa. Tell Brakin taulussa saattoi olla yksi kuva ja lukua ilmaiseva painanne.


title: Nuolenpääkirjoituksen synty

text:
Varhasin äännekirjoitus (ideogrammit) ilmestyi Urukiin Uruk IV -kaudella välillä 3200–3100 eaa., ehkä äännekirjoitus jo 3240 eaa.
Eräässä Kišin taulussa näkyy, miten jälki on tehty tikulla piirtämällä tai se on piirretyn näköistä, paitsi numeroissa.


title: Nuolenpääkirjoituksen synty

text: Ainakin jotkut Urukin varhaisimmat taulut oli tehty painamalla saveen tikun särmällä, ei piirtämällä, mikä enteili nuolenpääkirjoitusta.


title: Nuolenpääkirjoituksen synty

text:
Noin 3000 eaa. Džemdet Nasr -kaudella (Uruk III) kuvamerkit kääntyivät 90 astetta vastapäivään ja muuttuivat hiukan yksinkertaisemmiksi. Tavukirjoiitius ilmestyi ehkä jo 30000 eaa., viimeistään
noin 2900–2800 eaa. Tällöin ilmaantui äänne-elementtejä, kun kuvamerkit alkoivat menettää alkuperäistä merkitystään ja ilmaista äännettä.


title: Nuolenpääkirjoituksen synty

text: Tavukirjoitukseksi nuolenpääkirjoitus kehittyi noin 2600 eaa. 2700–2500 alettiin kirjoittaa varsinaista nuolenpääkirjoitusta.


title: Timo Äijälä

text: Timo "Tilli" Äijälä on torniolainen rumpali, joka tunnetaan etenkin veljensä Veli-Matti "Läjä" Äijälän yhtyeistä Terveet Kädet, Death Trip ja The Sultans, joiden lisäksi hän on soittanut ainakin T.H.E Rutto -yhtyeessä.


title: Callixte Kalimanzira

text: Callixte Kalimanzira (s. 1953 Butare, Ruanda) on entinen Ruandan sisäministeri (ajalla 6. huhtikuuta 1994 – 25. toukokuuta 1994), joka tuomittiin osallisuuksista sotarikoksiin Ruandan kansanmurhassa 25 vuoden vankeuteen.


title: Callixte Kalimanzira

text: Kalimanzira osallistui Kabuye hillin verilöylyyn houkuttelemalla tutseja kukkulalle, väittäen alueen olevan turvapaikka, jota sotilaat suojelevat. "Turvaan" hakeutuneet ihmiset tapettiin ampumalla, uhriluvun noustessa useisiin tuhansiin.


title: Callixte Kalimanzira

text: Kalimanzira antautui Ruanda-tuomioistuimelle Arushassa, Tansaniassa 8. marraskuuta 2005. Hänet tuomittiin 30 vuoden vankeuteen 22. kesäkuuta 2009. Tuomiota lyhennettiin 25 vuoteen 20. lokakuuta 2010.


title: Poika laatikossa

text: Philadelphiassa Yhdysvalloissa löydettiin 25. helmikuuta 1957 tunnistamattomaksi jääneen noin 6-vuotiaan pojan ruumis alastomana laatikosta (). Poikaa kutsutaan myös nimellä America's Unknown Child. Hänen hiuksensa olivat leikattu hiljattain, hän kärsi ilmeisesti aliravitsemuksesta ja joka puolella ruumista oli mustelmia. Ruumis oli jätetty pahvilaatikossa syrjäisen maalaistien varrelle.


title: Poika laatikossa

text: Vuonna 1998 ruumis kaivettiin ylös DNA-näytteen ottoa varten, mutta hajoamisprosessien vuoksi onnistuttiin saamaan ainoastaan mitokondrio-DNA:ta. Profiilia verrattiin muutamaan tapaukseen, jotka kaikki hylättiin.


title: Gunnar Lönnqvist

text: Arthur Gunnar Lönnqvist (4. tammikuuta 1891 Helsinki – 26. joulukuuta 1978 Helsinki) oli suomalainen valokuvaaja ja liikemies.


title: Gunnar Lönnqvist

text: Lönnqvist aloitti uransa ateljeekuvaajana ja siirtyi pian harrastajakuvaajaksi. Hän kuvasi kotikaupunkiaan Helsinkiä ja sitä ympäröivän maaseudun luontoa, maisemia ja ihmisiä. Lönnqvist kuvasi myös muissa Suomen kaupungeissa sekä matkoillaan Euroopassa. Hänet tunnetaan erityisesti Helsingin valtausta huhtikuussa 1918 käsittelevistä kuvistaan. Lönnqvist on voittanut useita valokuvausalan palkintoja Suomessa ja ulkomailla.


title: Gunnar Lönnqvist

text: Lönnqvist harrasti valokuvausta jo nuoresta pitäen. Päätettyään koulun hän aloitti vuonna 1904 työt valokuvaaja Daniel Nyblinin omistamassa Suomen Valokuvaustarvikekaupassa (Ab Finska Fotografiska Magasinet). Lönnqvist toimi aluksi konttoristina, kopistina ja kuvaaja-apulaisena ja johti myös valokuvalaboratoriota. Vuonna 1915 hän avioitui Ida Järvenpään (1893–1970) kanssa. Avioparille syntyi 6 lasta. 1919 Lönnqvististä tuli Valokuvaustarvikekaupan prokuristi ja myöhemmin 1920-luvulla yrityksen toimitusjohtaja. Vuonna 1933 Lönnqvist perusti Oy Valovarjo Ab:n, jonka toimitusjohtajana hän toimi 75-vuotiaaksi saakka. Yhtiöstä tuli Kodak-tuotteiden pääagentuuri Suomessa.


title: Gunnar Lönnqvist

text: Vuodesta 1909 alkaen Lönnqvist osallistui aktiivisesti Amatörfotografklubbenin toimintaan. Hänet on valittu seuran kunniajäseneksi.


title: Bokombali

text: Bokombali ("Hapalemur griseus") on makien heimoon kuuluva puoliapina, joka elää vain Madagaskarilla.


title: Bokombali

text: Bokombali on kellanruskea ja se on keskimäärin 28 sentin pituinen.


title: Bokombali

text: Bokombalit elävät bambumetsissä.


title: Bokombali

text: Bokombali syö hentoja lehtiä ja versoja


title: Andrew Sarauer

text: Andrew Sarauer (s. 17. marraskuuta 1984 Outlook, Saskatchewan) on kanadalais-unkarilainen jääkiekkoilija, joka edustaa Itävallan Erste Bank Eishockey Ligassa pelaavaa unkarilaista Alba Volán Székesfehérvária. Pelipaikaltaan 193 senttimetriä pitkä ja 93 kilogrammaa painava vasemmalta laukova Sarauer on vasen laitahyökkääjä.


title: Andrew Sarauer

text: Vancouver Canucks varasi Sarauerin numerolla 125 . Hän ei kuitenkaan ikinä pelannut NHL:ssä. AHL:ssä Sarauer edusti Lake Erie Monstersia, Norfolk Admiralsia, Rockford IceHogsia ja Hershey Bearsia. Kauden 2011–2012 hän pelasi Tanskan Metal Ligaenin Frederikshavn White Hawksissa. Kaudeksi 2013–2014 Sarauer siirtyi Erste Bank Eishockey Ligan unkarilaisseuraan Alba Volán Székesfehérváriin.


title: Andrew Sarauer

text: Sarauer edusti Unkarin jääkiekkomaajoukkuetta vuoden 2015 1. divisioonan MM-kilpailuissa, jotka päättyivät Unkarin osalta hopeaan ja nousuun pääsarjaan vuodeksi 2016. Sarauer valittiin turnauksen tähdistökentälliseen ja hän jakoi myös turnauksen pistepörssin voiton.


title: Guang’an

text: Guang’an (, pinyin: Guǎng'ān Shì) on prefektuuritason kaupunki Kiinan Sichuanin maakunnan itäosassa. Kaupungin pinta-ala on 6 344 neliökilometriä ja väkiluku noin 3,2 miljoonaa (vuonna 2010). Kaupungin keskusta sijaitsee linnuntietä noin 250 kilometriä maakunnan pääkaupunki Chengdusta itään.


title: Guang’an

text: Kaupunki rajoittuu pohjoisessa Dazhoun ja Nanchongin, sekä lännessä Suiningin prefektuuritason kaupunkeihin. Etelässä naapurina on maakuntatasolla oleva Chongqingin itsehallinnollinen kunta.


title: Guang’an

text: Piirikuntatasolla kaupunki jaetaan kateen kaupunkipiiriin, yhteen piirikuntatason kaupunkiin ja kolmeen piirikuntaan.


title: Ibbi-Sin

text: Ibbi-Sin (hallitsi n. 1963 eaa.-1940 eaa.) oli Sumerin viimeinen kuningas. Hän oli Shu-Sinin poika. Ibbi-Sin teki monia sotaretkiä. Ibbi-Sin ja Urin kolmas dynastia kukistuivat, kun amorilaiset ja elamilaiset hyökkäsivät maahan. Marista kotosin olleen seemiläisen virkamies Išbi-erran petos nopeutti Sumerin tuhoa. Amorilaiset ottivat johtoaseman monissa Sumerin kaupungeissa. Elamilaiset saarsivat ja ryöstivät Urin, tappaen silmittömästi sen asukkaita. Ibbi-Sin vietiin kahleisa vankina Elamiin, ja luultavasti surmattiin.


title: Ibbi-Sin

text: Lähi-Idän hallitusaikoja on koetettu laskea auringon- ja kuunpimennyksistä. Nykyään käytetään usein ns. lyhyttä kronologiaa.


title: Ibbi-Sin

text: Ibbi-Sin hallitsi keskipitkän kronologian mukaan noin 2028–2004 eaa. ja lyhyen kronologian mukaan noin 1963–1940 eaa.


title: Ibbi-Sin

text: Tiedot Sumerin tuhosta ovat hajanaisia.


title: Ibbi-Sin

text: Kapinointi, joka vaivasi uus-Sumeria alusta asti jatkui. Shimaski, jonne Ibbi-Sinin isä oli tehnyt sotaretken, pysyi valloittamattomana ja vihamielisenä. Sumeriin tunkeutui amorilaisia, seemiläisiä sotaisia paimentolaisheimoja. Maa alkoi suolaantua, viljantuotanto väheni ja nälkä yleistyi. Joko nälän aiheuttaman viljapulan tai amorilaisten tekemän valtauksen takia monet Sumerin kaupungit alkoivat kapinoida kieltäytyen maksamasta Urille veroa. Eräiden tietojen mukaan jotkut kapinakaupungit olisivat liittoutuneet amorilaisten kanssa. Ryöstelijöitä liikkui maanteillä, merirosvoja merillä. Maahan toistuvasti hyökkäilleet amorilaiset etenivät maassa ja valtasivat kaupungin yksi toisensa perään. Kuninkaan valta horjui muutenkin, kun sotapäälliköt halusivat valtaa itselleen. Eshnunna kapinoi Ibbi-Sinin 2. hallitusvuonna, Elam 3, vuonna, Lagash 5. vuonna, 6. vuonna Umma, 7. vuonna Nippur. Elam itsenäistyi ja alkoi hyökätä Sumerin kimppuun. Ibbi-Sin linnoitutti Urin ja Nippurin kaupunkeja.


title: Ibbi-Sin

text:
Lagašin kaupunki tuotti Uriin suuria määriä viljaa. Lagaš joko kapinoi tai amorilaiset valtasivat sen.
Koska Urin vilja-aitta oli vihollisen käsissä, Urissa oli nälänhätä Ibbi-Sinin 7-8. hallitusvuonna. Kuningas Ibbi-Sinin luottomies, Marista kotoisin oleva Išbi-erra lähti monien Urin sotilaiden kanssa ostamaan viljaa joskus Ibbi-Sinin 6-8 hallitusvuonna Isinistä ja Kazallusta. Išbi-erra valitti kirjeessään, ettei voinut toimittaa viljaa amorilaisten hyökkäysten takia. Išbi-erra vaati myös Isinin ja Nippurin kuvernöörin virkaa. Mutta Išbi-erra oli vallannut monia lähistön kaupunkeja ja kiristi Uria. Ibbi-Sin oli voimaton, koska suurin osa Urin armeijasta ja ruoasta oli Išbi-erralla.


title: Ibbi-Sin

text: Išbi-erra kaappasi Ibbi-Sinin 10. tai 11. hallitusvuonna vallan Isinissä. Hän myös valtasi Nippurin kaupungin julistautuen siellä kuninkaaksi ja alkoi sieltä käsin hiillostaa Uria. Urin kuningas toivoi turhaan, että amorilaiset voittaisivat Išbi-erran ja Elamin.


title: Ibbi-Sin

text: Ibbi-sin teki monia sotaretkiä Elamiin: Huhnuriin ja Anshaniin vuonna 9, Awaniin, Susaan ja Adamduniin 14. hallitusvuonna. Mutta Urissa oli nälänhätä ja kulkutauteja, ja maaseuduilla oli tuhoisia tulvia. Amorilaiset etenivät laajalle Ibbi-Sinin 17. hallitusvuonna. Talonpojat pakenivat amorilaisia linnoitettuihin kaupunkeihin. Urin hallinto romahti, ja ihmiset asettuivat amorilaisten herrojen puolelle.Ishbi-Erra pystyi voittamaan vielä maata uhkaavat elamilaiset ja amorilaiset Ibbi-Sinin 22. hallitusvuonna, omalla 18. hallitusvuonnaan. Ibbi-Sinin viimeistä edellisenä hallitusvuonna kuu pimeni. Ur oli kuunjumala Nannan kaupunki.


title: Ibbi-Sin

text:
Elamilaiset hyökkäsivät maahan 2004 tai 1940 eaa. Kindattun johtamat elamilaiset ja shimashkilaiset, vuoristokansa Iranista kostivat aiemman sumerilaisvallan. Elamilaisten sotajoukko saarsi Urin. Kaupungissa kuoltiin nälkään. Ne Urin asukkaat koettivat turhaan murtautua ulos kaupungista joutuivat elamilaisten surmaamiksi.
Sitten elamilaiset hyökkäsivät Uriin rikkoen sen muurit. Hyökkääjät polttivat palatsin ja tuhosivat temppelit tappaen näiden papiston. Elamilaiset ja shimashkilaiset surmasivat ihmisiä joukoittain ja polttivat pelloilla olleen viljan. Ihmiset eivät voineet paeta, kaupungin muuri esti sen. Ruumiita lojui läjittäin porttien lähellä ja päitä kaduilla. Elamilaiset ryöstivät temppeleitä. He veivät ihmisiä orjiksi, varsinkin ylimyksiä. Ibbi-Sin vietiin kahleissa vankina elamilaiseen Anshanin maahan pitkin samaa tietä, jota hänen sisarensa oli aiemmin kulkenut Elamin kuninkaan puolisoksi. Sumer oli kaaoksessa ja Ur elamilaisten vallan alla. Sumerilainen maailmanjärjestys hajosi, ja valituslaulut kertoivat kuunjumala Nannan pettäneen Urin.


title: Ibbi-Sin

text: Nippurin Išbi-erran oli taisteltava elamilaisia vastaan. Amorilaiset olivat kaapanneet vallan Larsassa, ja Assur ja Eshnunna itsenäistyivät. Išbi-erra voitti amorilaiset 8. hallitusvuonnaan ja ajoi elamilaiset 26. vuonnaan pois Urista. Ishbi-erra omaksui sumerilaisten tapoja ja julisti itsensä maansa jumalaksi.


title: Ibbi-Sin

text: Alkoi Isin-Larsa-kausi, jonka aikana amorilaiset kuninkaat pyrkivät tietoisesti jäljittelemään sumerilaista elämäntapaa. Eräs amorilainen heimo oli nimeltään "Maru-jamina" eli "Binu-jamina", benjaminilaiset ("etelän pojat"), joita on joskus pidetty israelilaisten esivanhempina. Amorilaiset kuninkaat olivat heikompia kuin sumerilaiset, eivätkä pystyneet nostamaan merkittävää valtakuntaa Mesopotamiaan ennen Hammurabin aikaa.


title: Vitor Baptista

text: Vitor Baptista (s. 20. maaliskuuta 1998 São Paulo) on brasilialainen autourheilija. Hän kilpailee kaudella 2016 Formula 3.5 V8 -sarjassa.


title: Vitor Baptista

text: Baptista siirtyi kartingista pikkuformuloihin vuonna 2014, ja voitti heti Brasilian Formula 3 -sarjan mestaruuden. Kaudelle 2015 hän siirtyi Eurooppaan Euroformula Open -sarjaan, ja voitti myös sen mestaruuden. Lisäksi Baptista kilpaili Espanjan Formula 3 -sarjassa, jossa hän sijoittui toiseksi.


title: Harri Lehtonen (koripalloilija)

text: Harri Lehtonen (s. 21. syyskuuta 1963) on suomalainen kilpauransa päättänyt koripalloilija. Uudenkaupungin Urheilijoita edustanut Lehtonen pelasi miesten SM-sarjassa 11 kautta ja kahdella muulla kaudella yhden pääsarjaottelun. Lehtonen voitti urallaan Suomen mestaruuden vuonna 1990, SM-pronssia kolmesti, Suomen cup-mestaruuden kahdesti ja Suomen cupin hopeaa kerran. Hän edusti myös Suomen miesten maajoukkuetta jossa voitti Pohjoismaiden mestaruuden ja PM-hopeaa. Lisäksi Lehtonen pelasi universiadeissa ja alle 18-vuotiaiden EM-kilpailuissa.


title: Harri Lehtonen (koripalloilija)

text: Rauman Feran kasvatti Lehtonen edusti koko pääsarjauransa, vuodet 1981−1993 ja 1995, Uudenkaupungin Urheilijoita, sittemmin UU-Korihaita. Hän voitti seurassa Suomen mestaruuden vuonna 1987, SM-pronssia vuosina 1985, 1987 ja 1992, Suomen cup-mestaruuden vuosina 1986 ja 1988 ja Suomen cupin hopeaa vuonna 1987. 206-senttinen Lehtonen oli kaudella 1986−1987 miesten SM-runkosarjan kolmanneksi paras heitontorjuja 1,35 torjunnan keskiarvollaan. Kaudella 1981–1982 ja vuonna 1995 Lehtonen pelasi vain yhden pääsarjaottelun.


title: Harri Lehtonen (koripalloilija)

text: Suomen miesten maajoukkueessa Lehtonen pelasi vuosina 1983−1987 39 maaottelua 4,1 pisteen keskiarvolla. Vuonna 1983 hän voitti maajoukkueessa Pohjoismaiden mestaruuden ja vuonna 1985 PM-hopeaa. Miesten maajoukkueen piste-ennätyksekseen Lehtonen heitti 18 pistettä Tšekkoslovakiaa vastaan pelatussa harjoitusottelussa kesäkuussa 1986. Lehtonen pelasi myös vuonna 1982 Suomen Suomen U18-maajoukkueessa, joka sijoittui ikäluokan EM-kilpailuissa kahdeksanneksi, ja haastajamaajoukkueessa vuoden 1985 universiadeissa.


title: Harri Lehtonen (koripalloilija)

text: Lehtosen poika Eero Lehtonen on myös koripalloilija.


title: Catalina Pella

text: Catalina Pella (s. 31. tammikuuta 1993) on argentiinalainen tennispelaaja. Parhaimmillaan hän on ollut kaksinpelissä WTA-listan sijalla 213 huhtikuussa 2016. Hän on voittanut urallaan kuusi ITF-turnausta kaksinpelissä ja kahdeksan ITF-turnausta nelinpelissä.


title: Catalina Pella

text: Pella pelasi WTA-turnauksen pääsarjassa ensimmäisen kerran Bogotassa huhtikuussa 2016. Hän eteni pääsarjaan karsintojen kautta. Pääsarjan ensimmäisellä kierroksella hän voitti maailmanlistan sijalla 55 olleen Teliana Pereiran ja toisella kierroksella Elitsa Kostovan. Puolivälierissä hän hävisi Irina Falconille. Hän pelasi Argentiinan Fed Cup -joukkueessa ensimmäisen kerran vuonna 2016.


title: Catalina Pella

text: Myös hänen veljensä Guido Pella on tennispelaaja.


title: Merimaskun Ahto

text: Merimaskun Ahto ry on vuonna 1945 perustettu merimaskulainen urheiluseura, joka nykyään toimii Naantalin kaupungissa. Seuralla on 250 jäsentä.


title: Merimaskun Ahto

text: Seuralla oli aluksi vain yksilölajeja kuten ampumahiihtoa ja yleisurheilua. 1980-luvulla seura rakensi pururadan. Seuraa on edustanut muun muassa ampumahiihtäjä-juoksija Kauko Kuneinen. Sittemmin yksilölajeista on laajennettu joukkuelajeihin kuten jalka- ja pesäpalloon. Seuralla oli myös näytelmäkerho vuodesta 1964 2000-luvun alkupuolelle. Ahto on järjestänyt myös Suvisoutuja.


title: Uridiinimonofosfaatti

text: Uridiinimonofosfaatti eli UMP tai uridyylihappo (CHPNO) on nukleotidi, joka koostuu uridiininukleosidista, johon on esteröitynyt fosfaattiryhmä. Yhdiste on biologisesti tärkeä vaihe RNA:n synteesissä ja muiden nukleotidien biosynteeseissä.


title: Uridiinimonofosfaatti

text: Eliöt tuottavat uridiinimonofosfaattia oroottihaposta johdetusta orotidiinimonofosfaatista eli orotidyylihaposta dekarboksylaatioreaktiolla. Tätä reaktiota katalysoivat entsyymit ovat nisäkkäillä uridiinimonofosfaattisyntaasi ja muilla eliöillä orotidylaattidekarboksylaasi. Yhdistettä muodostuu myös uridiinista ja ATP:stä uridiinikinaasin katalysoimana.


title: Uridiinimonofosfaatti

text: Uridiinimonofosfaatti on useiden muiden nukleotidien biosynteesin esiaste. UMP-kinaasientsyymi siirtää fosfaattiryhmän ATP:ltä uridiinimonofosfaatille, josta muodostuu tällöin uridiinidifosfaattia. Tästä yhdisteestä muodostuu edelleen muita nukleotideja, esimerkiksi sytidiinin fosfaatteja.


title: Uridiinimonofosfaatti

text: Uridiinimonofosfaatti on kaksiarvoinen happo ja sen pK-arvot ovat 6,4 ja 9,5. Yhdistettä voidaan valmistaa synteettisesti 2’,3’-bentsylideeniuridiinista ja difenyylifosforokloridaatista.


title: Mailen Auroux

text: Mailen Auroux (s. 25. heinäkuuta 1988 Buenos Aires) on argentiinalainen tennispelaaja. Parhaimmillaan hän on ollut kaksinpelissä WTA-listan sijalla 241 lokakuussa 2012 ja nelinpelissä sijalla 125 syyskuussa 2012. Hän on voittanut urallaan 12 ITF-turnausta kaksinpelissä ja 22 ITF-turnausta nelinpelissä. Hän ei ole pelannut ammattilaisturnauksissa vuoden 2014 jälkeen.


title: Mailen Auroux

text: Auroux pelasi Argentiinan Fed Cup -joukkueessa vuosina 2010–2013. Vuonna 2015 Auroux toimi Argentiinan junioreiden Fed Cup -joukkueen kapteenina.


title: Connor Randall

text: Connor Randall (s. 21. lokakuuta 1995 Liverpool) on englantilainen jalkapalloilija, joka edustaa Englannin valioliigassa pelaavaa Liverpoolia. Pelipaikaltaan oikeajalkainen Randall on oikea laitapuolustaja.


title: Connor Randall

text: Randall on Liverpoolin kasvatti. Tammikuussa 2015 hän siirtyi lainalle Englannin kakkosliigan Shrewsbury Towniin. Hän pelasi kuukauden lainajaksolla seurassa yhden ottelun. Liverpoolin edustusjoukkueessa Randall debytoi lokakuussa 2015 Englannin liigacupin ottelussa Bournemouthia vastaan. Valioliigadebyyttinsä hän teki huhtikuussa 2016 niin ikään Bournemouthia vastaan.


title: Connor Randall

text: Randall pelasi vuonna 2011 Englannin alle 17-vuotiaiden jalkapallomaajoukkueessa neljä ottelua tehden yhden maalin.


title: Pirttiluoto

text: Pirttiluoto on entinen saari, nykyään osa mannerta Naantalin kaupungissa. Se on kasvanut yhteen viereisen Karjaluodon kanssa, joka on nykyään yhteydessä mantereeseen. Alue on kaavoitettu pientaloalueeksi vuonna 2014.


title: Pirttiluoto

text: Saaren ensimmäinen asukas oli kalastaja-torppari Arttur Aaltonen, joka sai 1800-luvun alussa saaren eteläpuoliskon Karvetin tilalta. Myöhemmin saareen rakennettiin muun muassa huvila. Pirttiluodon ja Karjaluodon välissä kulki tuolloin suojainen veneväylä jota Maskulaiset käyttivät. Veneväylä säilyi soutukelpoisena vielä 1960-luvulle, mutta ruovikoitua myöhemmin umpeen. Väylän ruoppaamista on ehdotettu useasti. Vuonna 1955 Pirttiluodossa oli metsän lisäksi kymmenisen asuinrakennusta, useita laitureita, pieni pelto ja niittyä. Vuonna 1965 pelto ja niityt olivat hävinneet. Tuolloin saari kuului Karvetin ja Taimo-Nuhjalan kyliin. Saari kuului Naantalin maalaiskuntaan vuoteen 1964 asti jolloin maalaiskunta yhdistettiin kaupunkiin. Asuinkarennusten määrä oli sama vielä vuonna 1981.


title: Pirttiluoto

text: 1940-50-lukujen taitteessa perustettiin Taimo–Pirttiluodon yksityistie, joka kulki pitkän matkaa myös mantereella ja perustajaosakkaita oli yli kuusikymmentäkin. Kupittaan Saven johtaja Koponen osti tontin Pirttiluodosta ja maksoi ensimmäisen sillan kustannukset vuonna 1951. Vuosien 1957, 1968 ja 1981 peruskartoissa Pirttiluotoon johtava tie oli kärrytie ja siitä ristesi useita kärrypolkuja. Karjaluodossa ja Pirttiluodossa tien linjaus on pysynyt samana vuoteen 2014 saakka, jolloin kaupunki aloitti tien leventämisen ja kunnallistekniikan rakentamisen. Tie siirtyi kaupungin vastuulle, jolloin yksityistie päätettiin lakkauttaa vuonna 2016.


title: Pirttiluoto

text: Pirttiluodon-Karjaluodon kaavoitusta ehdotettiin 1990-luvulla, mutta poliittisten kiistelyjen takia se pääsi käyntiin vasta vuonna 2006 ja valmistui 2013.


title: Alexander Fällström

text: Alexander Fällström (s. 15. syyskuuta 1990 Göteborg, Ruotsi) on ruotsalainen jääkiekkoilija, joka pelaa SHL-joukkue Djurgårdens IF:ssä. Suhteellisen isokokoinen Fällström on pelipaikaltaan oikea laitahyökkääjä. Hän laukoo oikealta.


title: Alexander Fällström

text: Fällström on Brinkens IF:n kasvatti. Hän siirtyi juniorina sittemmin Djurgårdens IF:ään, jossa Fällström toimi kolme kautta joukkueensa kapteenina. Hän voitti kaudella 2006–2007 seuran J18-junioreiden sisäisen piste- ja maalipörssin J18 Allsvenskanissa tehoilla 13+7=20. Kaksi seuraavaa kautta Fällström pelasi Yhdysvalloissa Shattuck St. Mary'sin high school -joukkueessa. USHL-joukkue Des Moines Buccaneers varasi hänet 135. pelaajana vuonna 2008. Fällström jatkoi varauksen jälkeen kuitenkin vielä yhden kauden Shattuck St. Mary'sissa.


title: Alexander Fällström

text: Minnesota Wild varasi Fällströmin neljännellä kierroksella 116. pelaajana . Jo saman vuoden lokakuussa seura kuitenkin kauppasi hänen pelaajaoikeutensa, Craig Wellerin ja kesän toisen kierroksen varausvuoron Boston Bruinsiin vaihdossa Chuck Kobasewiin. Fällström kävi vuodet 2009–2013 Harvardin yliopistoa. Kaudella 2011–2012 hän oli 13 osumallaan joukkueensa toiseksi paras maalintekijä Marshall Eversonin kanssa. Viimeisellä yliopistokaudellaan 2012–2013 Fällström nousi Harvardin varakapteeniksi ja tehot 9+12=21 riittivät joukkueen sisäisen pistepörssin voittoon. Kauden jälkeen, maaliskuussa 2013 hän teki kaksivuotisen tulokassopimuksen Boston Bruinsin kanssa. Fällström siirtyi samalla loppukevääksi AHL-joukkue Providence Bruinsin vahvuuteen. Hän pelasi siellä kymmenen runkosarjaottelua tehopistein 4+1=5.


title: Alexander Fällström

text: Kauden 2013–2014 Fällström pelasi kokonaan Providence Bruinsin AHL-joukkueessa. Hänen kauteensa mahtui myös kahden kuukauden mittainen poissaolo olkapäävamman vuoksi ja Fallström pelasi runkosarjassa vain 28 ottelua tehopistein 3+5=8. Kevään 2014 pudotuspeleissä hän teki 12 ottelussa kolme syöttöpistettä. Kaudella 2014–2015 Fällström ehti pelata Providencessa vain neljä ottelua, kunnes Boston Bruins asetti hänet siirtolistalle. Fällströmiä ei napannut kuitenkaan mikään toinen NHL-seura, joten Bruins osti hänen sopimuksensa ulos. Fällström palasi lokakuussa 2014 takaisin kotimaahansa ja siirtyi kevääseen 2016 asti ulottuneella sopimuksella Djurgårdens IF:n SHL-joukkueeseen. Hänen tulokaskautensa liigassa toi 22 runkosarjaottelussa tehot 6+3=9. Fallströmin kausi jäi kuitenkin rikkonaiseksi loukkaantumisten vuoksi.


title: Alexander Fällström

text: Kaudella 2015–2016 Fällström nousi Djurgårdenin varakapteeniksi. Hänen pelasi loukkaantumisten vuoksi kuitenkin vain neljä runkosarja- ja viisi Mestarien liigan ottelua. Fällströmin kausi päättyi jo marraskuussa 2015 aivotärähdykseen ottelussa Rögle BK:ta vastaan. Huhtikuussa 2016 hän teki vuoden mittaisen jatkosopimuksen Djurgårdenin kanssa.


title: Alexander Fällström

text: Fällström on pelannut 14 poikien maaottelua.


title: Alexander Fällström

text: Fällströmin pikkuveli William edustaa Minnesotan yliopistojoukkuetta.


title: Ricky Whittle

text: Ricky Whittle on englantilainen näyttelijä. Hänet tunnetaan parhaiten roolistaan Calvin Valentine saippuaoopperassa Hollyoaks. Vuonna 2014, Whittle julkaisi esiintyvänsä roolissa Daniel Zamora, sarjassa Mistresses. Hän ilmestyi myös CW:n Eloonjääneet sarjassa Lincolnina, "maaihmisenä".


title: Išbi-Erra

text: Išbi-Erra (1953 eaa. - 1921 eaa., lyhyt kronologia, 2017 - 1985 keskipitkä kronologia, hallitsi 33 vuotta) oli Isinin 1.dynastian perustaja.


title: Išbi-Erra

text: Isbi-erra oli alkujaan Uus-Sumerin viimeisen kuninkaan Ibbi-Sinin kenraali tai virkamies. Isbi-erra oli kotoisn Marista tai sinne määrätty. Tuohon aikaan Sumerissa oli kapinoita ja amorilaiset tunkeutuivat maahan. Urin kuningas Ibbi-Sin määräsi Isbi-erran ostamaan nälänhädästä kärsivälle Urin kaupungile viljaa. Mutta Isbi-Erra kirjoitti saavuttuaan Isiniin, ettei voi palasta amorilaisten uhan takia, kysyi kuninkaalta 600 laivaa lisää ja Isinin ja Nippurin kuvernöörin virkaa. Išbi-erra kaappasi vallan Isinissä ja julistautui kuninkaaksi. Hän alkoi laajentaa valtaansa. Urin kuningas ei voinut tätä estää, koska Isbi-Erra oli vienyt mukanaan suurimman osan maan armeijasta.


title: Išbi-Erra

text:
Elamilaiset hyökkäsivät Uriin, ryöstivät ja hävittivät sen väkivaltaisesti ja veivät Ibbi-Sinin vangiksi Anshaniin.
Kun elamilaiset olivat hävittäneet Urin, isbi-Erra kykeni voittamaan amorilaiset ja elamilaiset.
Isbi-erra pyrki säilyttämään sumerilaista perinnettä. Isbi-Erra ei kyennut luomaan suurta valtakuntaa, ksoka Eshnunna ja Assur olivat nousseet suurvalloiksi. Isbi-Erra valvoi ainakin iisniä, Nippuria, Uria ja Urukia.


title: Išbi-Erra

text: Isbi-erran jälkeen valtaan tuli hänen poikansa Šu-ilišu.


title: IAAF World Relays 2015

text: Vuoden 2015 IAAF World Relays pidettiin Nassaussa, Bahamalla 2.–3. toukokuuta 2015.


title: Retrophyllum

text: Retrophyllum on podokarpuskasvien heimoon (Podocarpaceae) kuuluva havupuusuku. Siihen kuuluu viisi lajia. Suvun edustajat ovat ainavihantia puita, joita esiintyy luonnonvaraisena Australaasiassa ja Etelä-Amerikassa. Suvun ominaispiirteitä ovat pieniä hedelmiä muistuttavat mehevät kävyt ja ainutlaatuinen lehtien asento, jossa lehdet ovat kääntyneet päinvastaisiin suuntiin versorangan vastakkaisilla puolilla.


title: Retrophyllum

text: Suvun tieteellinen nimi "Retrophyllum" on muodostettu latinan sanasta "retro", joka tarkoittaa ”takaisin” tai ”taaksepäin”, ja kreikan kielen lehteä tarkoittavasta sanasta. Nimi viittaa suvulle ominaiseen lehtien asentoon, jossa lehdet ovat kääntyneet päinvastaisiin suuntiin verson eri puolilla.


title: Retrophyllum

text: Suvun kasvit ovat ainavihantia puita. Useimmat lajit ovat suurikasvuisia puita, joilla on suora runko ja siirottavat tai osin riippuvat oksat. Rungon kuori on usein aluksi sileää ja muuttuu hilseileväksi tai uurteiseksi iän myötä. Pihkatiehyitä on lehdissä ja kävyissä.


title: Retrophyllum

text: Lehdet ovat yleensä litteitä, lyhytruotisia ja siirottavia, mutta suvulla esiintyy myös ranganmyötäisiä suomumaisia lehtiä. Lehtiasento on kierteinen, mutta sivuversojen lehdet ovat kiertyneet ruodiltaan siten, että asettuvat kampamaisesti kahteen riviin rangan ympärille ja muodostavat yleensä lähes vastakkaisia pareja. Sivuversojen lehdillä on ainutlaatuinen asento, jossa lehdet ovat kääntyneet päinvastaisiin suuntiin rangan vastakkaisilla puolilla. Yhdellä puolella versorankaa lehtien ranganpuoleinen eli adaksiaalinen pinta osoittaa ylöspäin, kun taas vastakkaisella puolella rankaa rangasta poispäin suuntautunut eli abaksiaalinen pinta osoittaa ylöspäin. Lehdet ovat muodoltaan suikeita tai kapeanpuikeita, ja niillä on usein näkyvä keskisuoni. Ilmarakoja on lehtien kummallakin pinnalla.


title: Retrophyllum

text: Suvun edustajat ovat kaksikotisia, mikä tarkoittaa hede- ja emikukintojen sijaitsevan eri kasviyksilöissä. Hedekukinnot eli hedekävyt voivat kehittyä yksittäin tai ryppäissä hanka- tai kärkisilmuihin.


title: Retrophyllum

text: Emikukinnot eli varsinaiset kävyt kehittyvät yksittäin tai pareittain hankasilmuihin. Kävyssä on useita käpysuomuja, joista tavallisesti ainoastaan kärjenpuoleisin suomu on hedelmällinen, ja tuottaa vain yhden siemenen. Hedelmättömät käpysuomut ovat yhteenkasvaneet. Kävyn ainoaa siementä ympäröi kokonaan emisuomusta kehittynyt vaippa eli epimatium, joka muuttuu meheväksi kävyn kypsyessä. Kypsä käpy muistuttaa koppisiemenisen kasvin luumarjaa; se on mehevä ja sisältää yhden suhteellisen suuren siemenen. Kypsän kävyn epimatium on tavallisesti luumun- tai munanmuotoinen ja väritykseltään punainen, violetti tai ruskea.


title: Retrophyllum

text: "Retrophyllum" kuuluu podokarpuskasvien heimoon, jossa sen lähimmät sukulaiset ovat afrokarpukset ("Afrocarpus") ja suku "Nageia". Nämä kolme sukua muodostavat yhdessä yksisyntyisen eli monofyleettisen ryhmän. Kaikki ryhmän lajit luokiteltiin pitkään ennen vuotta 1989 sukuun "Nageia".


title: Retrophyllum

text: Sukuun lasketaan tavallisimmin kuuluvaksi viisi lajia.Suvun edustajia esiintyy luonnonvaraisena Australaasiassa ja Etelä-Amerikassa. Suvun edustajia kasvaa luontaisena Australaasiassa Indonesian Molukeilla, Papuassa-Uudessa-Guineassa, Fidžillä, Uudessa-Kaledoniassa ja Salomonsaarten Santa Cruz -saarilla. Etelä-Amerikassa suvulla on hajanainen levinneisyys Brasilian, Ecuadorin, Kolumbian, Perun ja Venezuelan vuoristojen sademetsissä. Sukuun tunnistettavasti kuuluvien puiden fossiilisia jäänteitä on löydetty mioseeniepookin aikana muodostuneista kerrostumista suvun nykyisen levinneisyysalueen ulkopuolelta Uudesta-Seelannista.


title: Matt Barnes

text: Matt Kelly Barnes (s. 9. maaliskuuta 1980 Santa Clara, Kalifornia) on yhdysvaltalainen koripalloilija, joka pelasi NBA:ssa vuosina 2004-2017.


title: Matt Barnes

text: Memphis Grizzlies varasi pienenä laitahyökkääjänä pelaavan Barnesin NBA:han 46. vuorolla . Barnes debytoi NBA:ssa vuonna 2004 ja on siitä lähtien pelannut sarjassa edustaen useita eri seuroja, muun muassa Los Angeles Clippersiä ja Golden State Warriorsia jossa voitti NBA:n mestaruuden vuonna 2017.


title: Matti Heikki Haapalainen

text: Matti Heikki Haapalainen (k. 1912) oli suomalainen Kajaanissa 1800-luvun lopulla ja 1900-luvun alussa elänyt räätäli, laivuri ja liikemies, joka käynnisti matkustaja- ja rahtilaivaliikenteen Oulujärvellä 1800-luvun lopulla.


title: Matti Heikki Haapalainen

text: Haapalaisella oli 1880-luvulla räätälinliike Kajaanissa. Hän tilasi vuonna 1888 sisävesilaivan Wahlin konepajalta Varkaudesta liikennöidäkseen sillä Oulujärvellä. Laiva tuotiin talvella osina Varkaudesta Kajaaniin ja se koottiin Kajaanissa Lamminsalmen rannalla. Laivan voimanlähteenä oli vanha meijerin höyrykone. Laiva valmistui keväällä 1891 (toisen lähteen mukaan jo 1888) ja sen nimeksi tuli "S/S Koitto". Laiva liikennöi Kajaanin Salorannasta aina Vaalaan saakka poiketen välissä rantakylien laitureissa eli rykyissä. S/S Koitto liikennöi aina vuoteen 1910 saakka.


title: Matti Heikki Haapalainen

text: Seuraavaksi Haapalainen rakensi "Salo"-laivan, joka tuli liikenteeseen 1899. Laivan liikennöinnin alkuvaiheita hankaloitti se, että laivan runko pääsi vääntymään kieroksi rakennusvaiheessa ja myös potkuri ja peräsin jäivät vedenpinnan yläpuolelle, ellei laivassa ollut tarpeeksi painolastia. Haapalainen kunnosti kuitenkin laivan vuonna 1900 ja sen jälkeen näistä ongelmista päästiin. 100 matkustajaa kuljettanut Salo-laiva oli 24 metriä pitkä ja siinä oli 36 hevosvoiman höyrykone. Hyttipaikkoja laivassa oli 20. 1900-luvun alussa laivan matkustajina oli runsaasti englantilaisia kalastusturisteja ns. "lohilordeja", jotka kävivät pyytämässä lohia Kajaaninjoesta ja palasivat sitten laivalla Oulujärven yli Vaalaan ja edelleen Ouluun. Salo-laiva oli matkustaja- ja rahtiliikenteessä yli 30 vuoden ajan.


title: Matti Heikki Haapalainen

text: Vuonna 1911 Haapalainen rakennutti vielä edeltäjäänsä suuremman "Salo II"-laivan, johon mahtui 150 matkustajaa ja laivassa oli muun muassa salonki. Haapalainen perusti "Oulujärven Laiva oy":n, jonka johtajana hän myös toimi. Haapalaisen kuoltua yhtiötä johtamaan tuli Kajaanin kappalainen Johannes Väyrynen ja Oulujärven laivaliikenne jatkui aina vuoteen 1938 saakka, jolloin linja-autoliikenne ja Oulun ja Kajaanin välille valmistunut rautatieyhteys tekivät Oulujärven laivaliikenteen kannattamattomaksi. "Salo"-laiva myytiin romuksi ja "Salo II" myytiin Kajaanin Puutavara Osakeyhtiölle hinaajaksi, jolloin se sai uuden nimen "Kajaani I".


title: Matti Heikki Haapalainen

text: Haapalainen perusti vuonna 1899 Kajaanin Tihisenniemeen myös seudun ensimmäisen höyrykoneen voimalla toimineen sahan. Hän toimi myös kauppiaana ja oli Kajaanin kaupunginvaltuuston jäsenenä.


title: Matti Heikki Haapalainen

text: Haapalaisen laivoista S/S Koitto toimi vuodesta 1930 alkaen nimellä "S/S Toukka" puutavaralauttojen hinaajana Oulujärvellä ja sen jälkeen se oli Lieksassa Enso-Gutzeitin hinaajana ja myöhemmin yksityisomistuksessa 1963—1975. "M/S Koitto" -nimen saanut laiva oli vuodesta 1975 Esa Pakarinen Juniorin omistuksessa Varkaudessa ja vuodesta 2010 laivan kotipaikkana on ollut Leppävirta.


title: Wonderful Crazy Night

text: Wonderful Crazy Night on Elton Johnin 32. studioalbumi, joka julkaistiin vuonna 2016. Se on ensimmäinen albumi vuodesta 2006 sisältävä Elton John Band.


title: Wonderful Crazy Night

text: Albumi sai pääosin hyvän vastaanoton. Albumi nousi Iso-Britanniassa maan virallisen albumilistan kuudennelle sijalle. Yhdysvalloissa se ylsi Billboard 200 -listan sijalle kahdeksan. Musiikkilehti Rolling Stone valitsi albumin vuoden 2016 viidenkymmenen parhaan joukkoon, jolloin se ylsi sijalle 39.


title: Wonderful Crazy Night

text: Kaikki kappaleet säveltänyt Elton John ja sanoittanut Bernie Taupin.


title: Matt Anderson

text: Matthew Anderson (s. 31. lokakuuta 1982 West Islip, New York, Yhdysvallat) on yhdysvaltalainen jääkiekkoilija, joka pelaa Ruotsin SHL-liigan Djurgårdens IF:ssä. Hän on pelipaikaltaan keskushyökkääjä, mutta osaa pelata myös laidassa. Djurgårdenin presidentti K.G. Stoppel on kuvaillut Andersonia hyväksi kahden suunnan sentteriksi ja aloittajaksi. Anderson laukoo oikealta.


title: Matt Anderson

text: Anderson pelasi kauden 2001–2002 EJHL-junioriliigan New England Jr. Coyotesissa, jonka jälkeen hän kävi vuodet 2002–2007 Massachusetts-Amherstin yliopistoa. Andersonin toinen kausi 2003–2004 jäi siellä kokonaan välistä olkapäävamman vuoksi. Kaudella 2004–2005 hän nousi UMassin varakapteeniksi, mutta nilkkavamma lyhensi kuitenkin Andersonin kauden 18 ottelun mittaiseksi. Kaudella 2005–2006 Anderson nousi UMassin kapteeniksi ja hänet valittiin kauden päätteeksi Hockey Eastin akateemiseen tähdistökentälliseen. Viimeisellä yliopistokaudellaan 2006–2007 Anderson oli kymmenellä osumallaan joukkueensa kolmanneksi paras maalintekijä Chris Capraron ja P. J. Fentonin kanssa. Hänet valittiin taas Hockey Eastin akateemiseen tähdistökentälliseen. Maaliskuussa 2007 Anderson teki vapaana agenttina AHL-sopimuksen Chicago Wolvesin kanssa ja pelasi jo samana keväänä 13 playoff-ottelua tehopistein 1+1=2.


title: Matt Anderson

text: Kaudesta 2007–2008 Anderson pelasi yli puolet ECHL-joukkue Gwinnett Gladiatorsin vahvuudessa, kun pelejä Chicago Wolvesin AHL-joukkueessa kertyi 14 runkosarja- ja kymmenen playoff-ottelun verran. Hän jatkoi joukkueessa myös kaudella 2008–2009. Andersonin ensimmäinen kokonainen AHL-kausi toi 66 runkosarjaottelussa tehot 13+18=31. Hän voitti Wolvesin sisäisen tehotilaston lukemalla +20. Kaudella 2009–2010 Anderson teki AHL:n runkosarjassa 45 tehopistettä ja oli kevään 2010 pudotuspeleissä joukkueensa paras syöttäjä 12 syöttöpisteellään. Hän voitti kauden päätteeksi Calder Cupin.


title: Matt Anderson

text: Elokuussa 2010 Anderson solmi vuoden mittaisen sopimuksen AHL-joukkue Albany Devilsin kanssa. Samana syksynä Anderson osallistui joukkueen emoseura New Jersey Devilsin harjoitusleirille. Hän voitti kaudella 2010–2011 Albanyn sisäisen piste- ja syöttöpörssin tehoilla 23+32=55. Anderson pelasi kauden aikana myös ssa. Elokuussa 2011 hän teki vuoden mittaisen NHL-sopimuksen New Jersey Devilsin kanssa. Anderson pelasi kauden 2012–2013 pääosin farmijoukkue Albany Devilsissa, jonka sisäisen syöttöpörssin voiton hän jakoi Steven Zalewskin kanssa ja oli joukkueen toiseksi paras pistemies Joe Whitneyn jälkeen tehoilla 13+30=43. Anderson valittiin helmikuussa 2013 AHL:n viikon pelaajaksi. Hän pelasi kauden aikana NHL:ssä kaksi runkosarjaottelua tehden yhden syöttöpisteen. Anderson teki NHL-debyyttinsä 29. helmikuuta 2013 vieraissa Boston Bruinsia vastaan. Hän sai ottelussa jääaikaa 6.57 minuuttia.


title: Matt Anderson

text: Kaudeksi 2013–2014 Anderson siirtyi KHL-joukkue Spartak Moskovaan. Hän oli 11 osumallaan joukkueen paras maalintekijä Deron Quintin kanssa. Kaudeksi 2014–2015 Anderson siirtyi jatkamaan KHL-uraansa kroatialaiseen Medveščak Zagrebiin. Kesken kauden, joulukuussa 2014 hänet kuitenkin kaupattiin Neftehimik Nižnekamskiin rahallista siirtokorvausta vastaan.


title: Matt Anderson

text: Anderson siirtyi kaudeksi 2015–2016 vuoden mittaisella sopimuksella Ruotsiin ja SHL-joukkue Djurgårdens IF:n riveihin. Häntä suositteli joukkueelle Andersonin joukkuetoverina New Jersey Devilsin organisaatiossa pelannut Jacob Josefson. Anderson oli tehoilla 18+22=40 joukkueen paras maalintekijä ja toiseksi paras pistemies Patrick Thoresenin jälkeen. Huhtikuussa 2016 hän teki vuoden mittaisen jatkosopimuksen Djurgårdenin kanssa. Kaudella 2016–2017 Anderson oli joukkueen paras pistemies ja maalintekijä tehoilla 18+16=34. Hän jakoi koko SHL:n maalipörssin kuudennen sijan Skellefteå AIK:n Joakim Lindströmin ja Växjö Lakersin Dennis Everbergin kanssa.


title: Bagatin pankkiryöstö

text: Bagatin pankkiryöstö suoritettiin Uzbekistanin Bagatissa huhtikuussa 2016. Pankkiryöstäjäkopla rikkoi paikallisen pankin ikkunat, joista tunkeutui sisään ja murtautui pankkiholviin. He ryöväsivät 45 säkkiä seteleitä, ja heidän saalikseen päätyi jopa yli 16 miljoonaa Uzbekistanin somia. Ryöstäjiin on kuulunut myös pankin vartija. Ryöstäjät on tavoitettu, ja heidän on mahdollista saada yli kymmenen vuoden vankilatuomio.


title: Bagatin pankkiryöstö

text: Suomalaisen Yleisradion mukaan Uzbekistanin palkkojen reaaliarvo laskee työntekijöiden mukaan, vaikka maassa on yli seitsemän prosentin kasvu bruttokansantuotteessa. Palkkoja ja eläkkeitä ei saada silloin kun pitäisi, eikä edes ulkomailta lähettävien siirtotyöläisten rahoja saa nostetuksi pankeista.


title: Bagatin pankkiryöstö

text: Maassa lienee voimakas inflaation tapainen tilanne, koska somin sadaosa tiyin on noteerattu jopa maailman pienimmäksi rahayksiköksi, arviolta niitä on saanut 850 yhdellä Yhdysvaltojen sentillä vuonna 2013.


title: Nelvana

text: Nelvana Limited on kanadalais-amerikkalainen televisioyhtiö, joka perustettiin vuonna 1971. Nelvanan piirretyt tehtiin ainakin Halinalleista, Lempi Monsterista, Pikkukarhun tarinoista, Babarista, Tintin seikkailuista, Franklinista ja ym. Nelvanan ohjaajina toimivat Michael Hirsh, Patrick Loubert ja Clive A. Smith. Sen animaattorina toimii Raymond Jacelife.


title: Grand Forks

text: Grand Forks on kaupunki Grand Forksin piirikunnassa Pohjois-Dakotan osavaltiossa Yhdysvalloissa. Kaupungissa asui vuoden 2010 väestönlaskennassa 52 838 ihmistä. Grand Forks sijaitsee Red River -joen varrella ja muodostaa joen toisella puolella Minnesotan osavaltiossa sijaitsevan East Grand Forksin kanssa kaksoiskaupungin. Kaupungissa järjestettiin jääkiekon alle 18-vuotiaiden maailmanmestaruuskilpailut vuonna 2016.


title: Varlam Liparteliani

text: Varlam Liparteliani (, s. 27. helmikuuta 1989 Mtskheta) on georgialainen judoka. Hän on olympiamitalisti sekä moninkertainen MM- ja EM-mitalisti. Hän on kilpaillut alle 100 kg:n painoluokassa vuodesta 2017 kilpailtuaan alle 90 kg:n painoluokassa vuosina 2007–2016. Hän on pituudeltaan 188 cm.


title: Varlam Liparteliani

text: Liparteliani saavutti Rio de Janeiron olympialaisissa 2016 hopeaa 90 kg:n sarjassa hävittyään loppuottelussa japanilaiselle Mashu Bakerille. Lontoon olympialaisissa 2012 hän sijoittui yhdeksänneksi. Hän on saavuttanut MM-kilpailuissa 90 kg:n sarjassa hopeaa Rio de Janeirossa 2013, pronssia Tšeljabinskissa 2014 ja Astanassa 2015 sekä sijoittunut viidenneksi Tokiossa 2010. 100 kg:n painoluokassa hän on saanut MM-hopeaa Budapestissa 2017 ja Bakussa 2018. MM-joukkuekilpailussa hän on saavuttanut kultaa Tokiossa 2008 ja Rio de Janeirossa 2013 sekä pronssia Tšeljabinskissa 2014 ja Astanassa 2015.


title: Varlam Liparteliani

text: Liparteliani on voittanut 90 kg:n painoluokan Euroopan-mestaruuden Tšeljabinskissa 2012, Montpellier’ssa 2014 ja Kazanissa 2016. EM-hopeaa hän on saavuttanut Tbilisissä 2009, Wienissä 2010, Budapestissa 2013 ja Bakussa 2015 (Euroopan kisat) sekä pronssia Istanbulissa 2011. Alle 100 kg:n sarjassa hän oli seitsemäs Varsovassa 2017. Joukkuekilpailun Euroopan-mestaruuden hän on voittanut 2010, 2012, 2013, 2014 ja 2016, saanut hopeaa 2015 ja pronssia 2011.


title: Varlam Liparteliani

text: Liparteliani voitti 90 kg:n sarjassa alle 20-vuotiaiden maailmanmestaruuden 2008 sekä Euroopan-mestaruuden 2007 ja 2008. Kadettien (alle 17-v.) EM-kilpailuissa hän sai pronssia 81-kiloisissa 2006.


title: Varlam Liparteliani

text: Liparteliani on saavuttanut Masters-, Grand Slam- ja Grand Prix -kilpailuissa kymmenen turnausvoittoa, kolme kakkossijaa ja yhdeksän kolmossijaa. Maailmancupeissa ja Continental Open -kilpailuissa hänellä on kuusi turnausvoittoa, yksi kakkossija ja yksi kolmossija. Hän on voittanut aikuisten sarjassa kolme Georgian-mestaruutta.


title: Rosemanin katettu silta

text: Rosemanin katettu silta ("Roseman Covered Bridge") on puinen katettu silta Madisonin piirikunnassa, Iowassa Yhdysvalloissa Silta on rakennettu vuonna 1883 ylittämään Middle river -niminen Mississippijoen sivujoen sivujoki. Silta on alkuperäisellä paikallaan.


title: Rosemanin katettu silta

text: Rosemanin katetun sillan pituus on 32,60 metriä, jänneväli 29,3 metriä ja leveys 4,3 metriä. Sen kokonaispituus puisine liittymärakenteineen on noin 70,1 metriä. Sillan kantavana rakenteena ovat puiset niin sanottua Town-tyyppiä olevat ristikot.. Sillalle johtavat puiset liittymäjänteet ovat tulvien takia verrattain pitkät.


title: Rosemanin katettu silta

text: Rosemanin silta oli liikennekäytössä vuoteen 1981 asti, jolloin korvaava yhteys rakennettiin. Silta korjattiin perusteellisesti vuonna 1992. Sillan päiden puiset tukipilarit on aiemmin korvattu teräsrakenteilla.


title: Rosemanin katettu silta

text: Rosemanin katettu silta otettiin National Register of Historic Places -rekisteriin vuonna 1976.


title: Rosemanin katettu silta

text: Madisonin piirikunnassa puiset sillat määrättiin katettaviksi. Siltojen paksujen ja leveiden kansilankkujen uusiminen olisi hyvin kallista verrattuna siihen, että arvokas lankutus suojataan rakentamalla sillalle katto ja laudoittamalla sivuseinät umpeen hennommalla ja halvemmalla puutavaralla. Katettuja siltoja piirikunnassa on ollut yhteensä 19 ja niistä säilyi 2000-luvulle kuusi. Viisi katettua siltaa eli Imes bridge ja Cutler-Donahoe bridge vuodelta 1897, Holliwell bridge vuodelta 1880, Roseman bridge vuodelta 1883 ja Hogback bridge vuodelta 1884 otettiin National Register of Historic Places -rekisteriin. Kuudes silta oli Cedar bridge, joka oli rakennettu vuonna 1883, siirretty toisaalle 1921 ja kunnostettu vuonna 1998. Se paloi tuhopoltossa vuonna 2002 ja täten poistui historiallisten paikkojen rekisteristä. Silta korvattiin alkuperäisten suunnitelmien mukaisella ja mahdollisimman paljon alkuperäistä rakennetta muistuttavin tavoin rakennetulla sillalla, joka valmistui 2004.


title: Kesämäen lukio

text: Kesämäen lukio oli Lappeenrannassa Kesämäen kaupunginosassa toiminut lukio.


title: Kesämäen lukio

text: Koulu perustettiin jatkosodan aikana vuonna 1943 Karjalankannaksen Valkjärvellä nimellä Vuoksen keskikoulu, missä se ehti toimia vuoden ajan suojeluskuntatalon tiloissa. Lokakuussa 1944 annetulla asetuksella koulu siirrettiin Lappeenrantaan, jossa siitä tuli Lappeenrannan keskikoulu. Lappeenrannassa koulu oli aluksi kolmeluokkainen, ja sen ensimmäiset oppilaat tulivat Lappeenrannan tyttölyseon 1.–3. luokkien rinnakkaisluokilta. Myöhemmin se laajeni kuusiluokkaiseksi. Koululla ei aluksi ollut omaa rakennusta, vaan opetus järjestettiin ensin Lappeenrannan lyseon tiloissa ja vuodesta 1951 alkaen tyttölyseon uudessa rakennuksessa Taikinamäellä Peltolan kansakoulun naapurissa.


title: Kesämäen lukio

text: Vuonna 1958 koululle valmistui oma, V. J. Myyrinmaan suunnittelema koulurakennus Kesämäkeen. Samalla koulua laajennettiin lukiolla ja nimeksi muutettiin Saimaan yhteislyseo, lempinimeltään Syltty. Lukuvuonna 1965–1966 se oli 891 oppilaallaan suurin Lappeenrannan neljästä oppikoulusta. Koulun rehtori jo Valkjärven ajoista asti oli Elija Liljeblad, joka jäi eläkkeelle vuonna 1974.


title: Kesämäen lukio

text: Lappeenrannan siirtyessä peruskoulujärjestelmään vuonna 1975 Saimaan yhteislyseo jakautui Kesämäen lukioksi ja Kesämäen yläasteeksi. Lukio lakkautettiin vuonna 1996, mutta lukio-opetus Kesämäessä jatkui vielä kahden vuoden ajan Lappeenrannan Lyseon lukion toimipisteenä. Kesämäen lukion viimeisenä rehtorina toimi Pentti Hentunen. Yläaste on tunnettu vuodesta 1999 alkaen nimellä Kesämäenrinteen koulu.


title: Armilan lukio

text: Armilan lukio oli Lappeenrannassa Tykin–Kiviharjun kaupunginosassa toiminut lukio.


title: Armilan lukio

text: Koulu aloitti toimintansa valtioneuvoston hyväksynnällä syksyllä 1961 nimellä Lappeenrannan keskikoulu. Se oli Lappeenrannan neljäs oppikoulu Lappeenrannan lyseon, Lappeenrannan tyttölyseon ja Saimaan yhteislyseon ohella. Koululla ei ollut aluksi omaa rakennusta, vaan opetus järjestettiin Saimaan kansalaisopiston, Lappeenrannan nuorisotalon ja lyseon tiloissa.


title: Armilan lukio

text: Vuosien 1964–1965 aikana koulu siirtyi Tykin pientaloalueen naapuriin Armilan koulukeskuksen uuteen niin sanottuun U-kouluun. Lukuvuonna 1965–1966 Lappeenrannan keskikoulussa oli 311 oppilasta. Vuonna 1966 koulua laajennettiin lukiolla ja nimeksi muutettiin Lappeenrannan yhteiskoulu.


title: Armilan lukio

text: Lappeenrannan siirtyessä peruskoulujärjestelmään vuonna 1975 yhteiskoulusta tuli Armilan lukio ja viereisissä rakennuksissa toimineista Tykin kansakoulusta ja kansalaiskoulusta Armilan yläaste. Armilan lukio lakkautettiin vuonna 1997.


title: Nikolai August Zilliacus

text: Nikolai (Niklas) August Zilliacus (29. syyskuuta 1828 Käkisalmi – 23. helmikuuta 1893 Viipuri) oli viipurilainen opettaja, sanomalehtimies ja kirjanpainaja.


title: Nikolai August Zilliacus

text: N. A. Zilliacus syntyi henkikirjuri ja kuvernementinsihteeri Petter Vilhelm Zilliacuksen perheeseen. Hän kävi koulua Käkisalmessa ja Viipurissa ja kirjoitti ylioppilaaksi Helsingissä vuonna 1845. Zilliacus opiskeli Helsingin yliopistossa ja valmistui filosofian maisteriksi vuonna 1853. Sen jälkeen hän työskenteli opettajana useissa viipurilaiskouluissa, kunnes vuonna 1874 keskittyi tehtäviinsä kirjapainonomistajana ja sanomalehdenkustantajana, ja samalla myös kunnallisten asioiden hoitoon. Zilliacus oli Viipurin kaupunginvaltuuston jäsen vuosina 1876 ja 1879–1893 ja vuosina 1876–1878 hän toimi kaupungin kassanhoitajana.


title: Nikolai August Zilliacus

text: Zilliacus osti vuonna 1859 Johannes Alfthanin ja vuonna 1861 Cedervallerin kirjapainot, jotka hän siirsi Vartiotorninkadun varrella omistamaansa taloon. Vuonna 1870 kirjapainoon hankittiin uusi pikapainokone. Vuonna 1871 Zilliacus hankki myös pienen kivipainon, jonka hän vuonna 1878 siirsi Pietariin ja vuonna 1882 myi Georg Hildille. Painon faktorina työskenteli vuodesta 1874 lähtien Robert Ahlstedt ja vuodesta 1882 Johan Malmqvist.


title: Nikolai August Zilliacus

text: Kirjapainon päätuotteita olivat sanomalehdet. Se painoi Viipurin suomalaisen kirjallisuusseuran julkaisemaa "Otavaa" (1860–1863), Zilliacuksen kustantamia ja aluksi toimittamiakin "Wiborgs Tidningiä" (1864–1881) ja "Ilmarista" (1866–1872 ja 1874–1888), Rietrikki Polénin "Suomenlehteä" (1872–1874) sekä "Wiborgsbladetia" (vuodesta 1882). Vuonna 1881 painettiin J. H. Erkon kirjallista kuukausilehteä "Ilmiötä". Lisäksi tuotettiin melkoinen määrä kirjoja.


title: Nikolai August Zilliacus

text: Zilliacuksen kuoltua yritystä johti hänen leskensä Sofie o.s. Söderhjelm, jonka aikana kirjapainon toimintaa jouduttiin supistamaan. Sofie Zilliacus kuoli vuonna 1917, ja seuraavana vuonna paino myytiin Julie Svendbladille. Hänen aikanaan sen liikenimenä oli edelleen "N. A. Zilliacuksen kirjapaino, N. A. Zilliacus tryckeri".


title: Puistola (Oulu)

text: Puistola on liike- ja asuinkerrostalo Oulun Pokkisen kaupunginosassa. Jugendtyylisen rakennuksen on suunnitellut arkkitehti Harald Andersin vuonna 1910.


title: Puistola (Oulu)

text: Asunto-osakeyhtiö Puistola osti tontin Isokadun ja Pakkahuoneenkadun kulmasta kirjailija J. F. Hellmanilta vuonna 1910. Hellman piti tontilla sijaitsevassa yksikerroksisessa puutalossa kirjakauppaa. Kauppakirja allekirjoitettiin tammikuussa 1911. Maaliskuussa purettiin tontilla sijainneet puutalot ja aloitettiin rakennustyöt. Rakennus valmistui lokakuussa 1912.


title: Puistola (Oulu)

text: Talvisodan pommituksissa 1. tammikuuta 1940 Puistolan A-rapun ylimmät kerrokset tuhoutuivat ja yksi ihminen kuoli. Seuraavana vuonna tehdyissä korjaustöissä Pakkahuoneenkadun julkisivu toteutettiin alkuperäistä yksinkertaisempana. 1960-luvulla rakennuksen pieniruutuiset ikkunat korvattiin nykyaikaisilla yksiruutuisilla ikkunoilla, mutta alkuperäisen malliset ikkunat palautettiin 1989 muutostyössä.


title: Puistola (Oulu)

text: Pakkahuoneenkadun puolella sijaitsi vuoteen 1927 asti Oulun ensimmäinen elokuvateatteri Urania. Nykyisin elokuvateatterin tiloissa toimii Ravintola Puistola. Talossa on asuneet kirjailijat Tatu Vaaskivi ja Atte Kalajoki, joiden muistolaatat on kiinnitettynä Puistolan Pakkahuoneenkadun puoleiselle seinälle.


title: Lappeenrannan keskikoulu

text: Lappeenrannan keskikoulu voi viitata seuraaviin lappeenrantalaisiin oppilaitoksiin:


title: Serebrosidit

text: Serebrosidit ovat sfingolipideihin kuuluvia glykolipidejä. Serebrosideja esiintyy useissa eliöissä, muun muassa eläimissä ja kasveissa. Niillä on tärkeä tehtävä muun muassa hermokudoksessa.


title: Serebrosidit

text: Serebrosidit ovat yksinkertaisimpia sfingolipidejä. Niiden rakenne koostuu sfingosiinista, rasvahappo-osasta ja glukoosista tai galaktoosista. Eliöt syntetisoivat serebrosideja seramideista ja UDP-glukoosista tai UDP-galaktoosista. Eläimissä suurin osa serebrosideista sisältää sokeriosana galaktoosin ja pienempi osa glukoosin. Kasvit tuottavat pääosin glukoosia sisältäviä serebrosideja. Eläimissä rasvahappo-osa on tyypillisesti rasvahappo, joka koostuu 24 hiiliatomista. Rasvahappo voi olla tyydyttynyt tai tyydyttymätön. Tyypillisiä eläinten serebrosidien sisältämiä rasvahappoja ovat lignoseriinihappo (serasiinissa), serebroniinihappo (serebronissa), nervonihappo (nervonissa) ja oksinervonihappo (oksinervonissa).


title: Serebrosidit

text: Galaktoosia sisältäviä serebrosideja esiintyy erityisesti myeliinissä. Glukoosia sisältävien serebrosidien tehtävä on toimia gangliosidien synteesin esiasteina. Sulfotransferaasit sulfonoivat serebrosideja ja tuotteina muodostuvat lipidit ovat sulfatideja.


title: Serebrosidit

text: Serebrosidit ovat kiteisiä värittömiä aineita, joiden sulamispiste on rasvahappo-osasta riippuen 126–157 °C. Tyydyttymättömiä rasvahappoja sisältävien serebrosidien sulamispisteet ovat tyydyttyneita rasvahappoja sisältäviä lipidejä matalampia. Serebrosidit liukenevat veteen ja poolisiin orgaanisiin liuottimiin kuten etanoliin, pyridiiniin ja kloroformiin.


title: Morsian (kappale)

text: Morsian on suomalaisen muusikko ja lauluntekijä Lauri Tähkän ensimmäinen single syksyllä 2016 ilmestyneeltä "Vien sut täältä kotiin" -studioalbumilta. Kappale julkaistiin Spotifyssa 22. huhtikuuta 2016. Morsian-singlen ensiesitys oli Voice of Finlandin finaalilähetyksessä julkaisupäivänä. Heti ilmestymisen jälkeen kappale löytyi sekä iTunes:n 100 suosituimman kappaleen kärkipaikalta että radiosoittolistan kärjestä. Kappaleesta on tehty Morsian- musiikkivideo, joka julkaistiin 1. kesäkuuta 2016.


title: Morsian (kappale)

text: Singlen on sanoittanut Lauri Tähkä ja Saara Törmä. Sävellyksestä vastaavat Lauri Tähkä, Matti Mikkola, Aku Rannila ja Milla Viljamaa. Kappaleen on tuottanut Jukka Immonen.


title: Järvisyys

text: Järvisyys eli järviprosentti on ympäristötieteessä suure, joka ilmaisee järvien pinta-alan osuutta vesistön valuma-alueen pinta-alasta. Järvien osuutta valuma-alueesta ilmaistaan prosentteina. Järvisyydellä on suurikin vaikutus valuma-alueelta tulevien ravintoaineiden ja kiintoaineiden määrään.


title: Jänisjärvi (Parkano, pohjoinen)

text: Jänisjärvi (pohjoinen), eli kartoissa myös toinen Jänisjärvistä, on Pirkanmaalla Parkanossa Aurejärvellä sijaitsevista järvi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Jänisjärvi on osa Jänisojan valuma-aluetta.


title: Jänisjärvi (Parkano, pohjoinen)

text: Järven pituus on 450 metriä, leveys 150 metriä ja sen pinta-ala on 4,0 hehtaaria. Se sijaitsee Aurejärven länsirannalla noin 200 metriä koilliseen eteläisestä Jänisjärvestä Jäniskankaan itäpuolella. Järvien ympäristössä on soita, joiden suo-ojat laskevat niihin. Pohjoiseen Jänisjärveen laske kolme suo-ojaa ja siitä lähtee lounaaseen laskuoja, joka laskee eteläiseen Jänisjärveen. Rantaviiva on kilometrin pituinen ja yli puolet siitä on suota. Järvi on autio eikä sen rantaan johda tietä. Lähin tie on metsäautotie, joka tulee sen itäpuolelle.


title: Joel Eriksson

text: Joel Eriksson (s. 28. kesäkuuta, 1998) on ruotsalainen moottoriurheilija. Hänen vanhempi veljensä Jimmy Eriksson on myös moottoriurheilija.


title: Joel Eriksson

text: Eriksson aloitti Karting-sarjoissa vuonna 2007 kilpaillen eri luokissa vuoteen 2013 asti. Hän aloitti kilpauransa vuonna 2014 ADAC Formel Masters -sarjassa josta hän saavutti yhden voiton ja kuusi palkintosijaa sijoittuen sarjan viidenneksi. Vuonna 2015 Eriksson kilpaili uudessa ADAC Formula 4 -sarjassa saavuttaen seitsemän voittoa, kolme paalupaikkaa ja kymmenen palkintosijaa sijoittuen sarjan loppupisteissä toiseksi. Samana vuonna hän ajoi SMP Formula 4 -sarjassa ajaen kolme kilpailua Suomessa Ahveniston moottoriradalla. Vuonna 2015 Eriksson kilpailee Euroopan Formula 3 -sarjassa.


title: Pesäpallon naisten Mestaruussarjan kausi 1978

text: Pesäpallon naisten Mestaruussarjassa kaudella 1978 pelattiin 12 joukkueen voimin kahdessa lohkossa. Vetelin Urheilijoiden luovuttua sen paikalla pelasi Kauhajoen Karhu. Lohkojen kaksi parasta jatkoi mitalisarjaan ja muut joukkueet jatkoivat lohkoissaan kamppailua sarjapaikan säilyttämiseksi. Mestaruuden voitti Lapuan Virkiä.


text: Lapuan virkiä: Marjatta Rintanen, Anneli Turja, Anita Lakaniemi, Ulla-Maija Saikkonen, Leena Kuusisto, Liisa Isoluoma, Seija Katajamäki, Paula Turja, Johanna Turja, Pirjo Katajamäki, Saara Rantavaara.


text: Kauhajoki luopui hävittyään ensimmäisen ottelunsa. Putoamissarja keskeytyi. Sarjassa jatkettiin runkosarjan pisteistä.


text: Puna-Mustat putosi sarjasta.


title: Halo: The Fall of Reach

text: Halo: The Fall of Reach on yhdysvaltalaisen Eric Nylundin kirjoittama romaani vuodelta 2001. Kirja sijoittuu samaan universumiin kuin Halo-videopelisarja, ollen esiosa "ille". Kirja kertoo geneettisesti muunneltujen "Spartan II"-supersotilaiden koulutuksesta ja ensimmäisistä tehtävistä.


title: Halo: The Fall of Reach

text: Nylund kirjoitti romaanin seitsemässä viikossa, joka on hänen nopeiten kirjoittamansa kirja. Nylund sai käyttöönsä "Halon raamatun", jonka pohjalta kirjoitti kirjan. Se sisälsi muun muassa hahmojen ja paikkojen nimiä.


title: Halo: The Fall of Reach

text: Vuonna 2010 kirjasta julkaistiin päivitetty versio, joka sisälsi myös uutta sisältöä. Seuraavana vuonna kirjasta julkaistiin "Definitive Edition", joka korjasi aiempien versioden jatkuvuusvirheitä. Kirjojen ohella "The Fall of Rechista" on julkaistu sarjakuvaversio vuonna 2010 yhteistyössä pelisarjan uuden kehittäjän 343 Industriesin ja Marvelin kanssa. "in" keräilyversioiden mukana toimitettiin Nylundin kirjaan pohjautuva animaatiosarja. Animaatiosarja julkaistiin myöhemmin myös DVD:llä ja Blu-raylla. Myös videopeli "in" tapahtumat sivuavat kirjan tapahtumia.


title: Halo: The Fall of Reach

text: "The Fall of Reach" on myynyt yhteensä yli miljoona kappaletta ja se sai pääosin myönteisen vastaanoton kriitikoilta, jotka sanoivat kirjan laajentavan pelin universumia, mutta joitakin hahmoja kutsuttiin vajavaisiksi.


title: Halo: The Fall of Reach

text: Eric Nylund oli keskustellut Halo-aiheisen romaanin kirjoittamisesta ennen "Halo: Combat Evolvedin" julkaisua Eric Trautmannin kanssa, joka työskenteli Microsoftille, mutta kirjoittaminen viivästyi useiden teknisten ja oikeudellisten syiden johdosta. Nylundin mukaan viivästykset tosin auttoivat häntä näkemään pelinkehityksen jokaisen vaiheen. Hän kertoi Bungien ensin hyväksyneen kirjan juonen pääpiirteittäin ennen kirjoittamisen aloittamista ja tehneensä juoneen sen jälkeen vain vähän muutoksia.


title: Halo: The Fall of Reach

text: Nylund sai Bungielta käyttöönsä "Halon raamatun", joka on tiivistelmä universumin tapahtumista. Nylundin mielestä romaanin kirjoittaminen kyseisen tiivistelmän pohjalta oli jopa helpompaa, kuin täysin uuden universumin luominen.


title: Halo: The Fall of Reach

text: Trautmannin mukaan kirjan kirjoittaminen melkein peruutettiin, sillä Bungie vastusti tarkan taustatarinan luomista Master Chiefille. Trautmann teki kuitenkin tarjouksen ja lupasi viimeistellä "Halo: Combat Evolvedin" käsikirjoituksen, joka oli hänen mukaansa vielä 80-prosenttisesti kesken, ja sen seurauksena kirja julkaistiin.


title: Halo: The Fall of Reach

text: "Halo: The Fall of Reach" sijoittuu samaan universumiin Halo-videopelien kanssa. Tapahtumat sijoittuvat useille vuosikymmenille, vuodesta 2517 vuoteen 2552. Halo-univerumissa voidaan matkustaa ylivalonnopeutta hyperavaruuden (engl. "slipspace") kautta, joka on mahdollistanut ihmiskunnalle useiden eri planeettojen asuttamisen. Jotkut planeetoista kapinoivat niitä hallinnoivaa "United Nations Space Commandsia" (lyh. UNSC) vastaan, joka määrää geneettisesti muunneltujen supersotilaiden kehittämiseen tähtäävän Spartan-projektin toteutettavaksi.


title: Halo: The Fall of Reach

text: Päähenkilö John, josta tulee myöhemmin Spartan-II -sotilas Master Chief, on kirjan alussa kuusivuotias. Tohtori Catherine Halsey, Spartan-ohjelman luoja, esitellään yhdessä kapteeni Jacob Keyesin kanssa kirjassa. Cortana, Master Chiefin tekoälykumppani sarjan peleissä, esiintyy myös kirjassa. Master Chiefin johtaman sotilasryhmän, Blue Teamin, syntymä kerrotaan myös kirjassa.


title: Halo: The Fall of Reach

text: Romaani alkaa tohtori Catherine Halseyn ja luutnantti Jacob Keyesin matkustaessa tapaamaan kuusivuotiasta Johnia. John on yksi 150:stä ehdokkaasta Halseyn Spartan-II -ohjelmaan, jonka tavoitteena on luoda UNSC:lle supersotilaita kapinallisten kukistamiseen. Puolet näistä lapsista valitaan mukaan ohjelmaan ja heidät kaapataan Office of Naval Intelligencen toimesta. Lapset korvataan klooneilla, jotka on suunniteltu kuolemaan pian korvaamisen jälkeen luonnollisiin syihin. Lapset tunnetaan tästä lähin etunimellään ja kolmen numeron tunnuksella.


title: Halo: The Fall of Reach

text: Franklin Mendez toimii John-117:n ja muiden lasten kouluttajana, minkä ohella tekoäly Déjà opettaa lapsille historiaa ja luonnontieteitä. John-117 ylennetään ryhmänsä, Blue Teamin, johtajaksi. Spartalaisia parannellaan kirurgisilla toimenpiteillä useita kertoja heidän ollessaan 14-vuotiaita, joiden seurauksena muun muassa heidän reaktioaikansa nopeutuvat ja luustonsa vahvistuu. Muutokset ovat rankkoja, sillä yli puolet 75:stä lapsesta kuolee tai vammautuu. Spartalaiset pärjäävät kuitenkin hyvin tehtävissään kapinallisia vastaan.


title: Halo: The Fall of Reach

text: Helmikuussa 2525 UNSC saa ensimmäisen yhteydenoton Covenant-muukalaisliittoumalta, joka pitää ihmiskunnan hävittämistä jumalien tahtona. Covenantin teknologia on huomattavasti ihmiskuntaa edellä ja sen sota-alukset tuhoavat useita ihmisten asuttamia siirtokuntia. Heikon menestyksen vuoksi Halsey kutsuu Spartalaiset "Chi Cheti IV"-planeetalle aloittaakseen MJOLNIR-projektin. MJOLNIR-haarniska on ulkoinen tukiranka, joka tekee Spartalaisista vielä aiempaakin voimakkaampia ja nopeampia.


title: Halo: The Fall of Reach

text: Vuonna 2552 sota Covenantia vastaan sujuu heikosti. Spartalaiset määrätään salaiselle tehtävälle, jonka tavoitteena on ottaa kiinni yksi Covenantin uskonnollisista johtajista, profeetoista. Tehtävää varten kehitetään tekoäly Cortana, joka on luotu tohtori Halseyn kloonatuista aivoista. Spartalaiset nousevat "Pillar of Autumn"-avaruuslaivalle, jota johtaa kapteeniksi ylennyt Jacob Keyes.


title: Halo: The Fall of Reach

text:
Juuri ennen tehtävän aloittamista Covenantin laivue hyökkää "Reach"-planeetalle ja "Pillar of Autumn" jää puolustamaan sitä. John ja muut spartalaiset yrittävät ottaa erään Covenantin aluksista haltuunsa, mutta epäonnistuvat ja joutuvat palaamaan "Pillar of Autumnille". Covenant on voittamassa taistelua "Reachilla", jonka seurauksena "Pillar of Autumn" pakenee paikalta hyperavaruuden kautta. Avaruuslaiva löytää tuntemattoman rengasmaailman, Halon, josta alkavat "Halo: Combat Evolvedin" tapahtumat.
"Halo: The Fall of Reach" sai enimmäkseen positiivisen vastaanoton, kirjaa kehuttiin etenkin sen tuomasta syvyydestä pelin universumiin. "3D Action Planetin" Sal Accardo sanoi, ettei kirja tule voittamaan Pulitzer-palkintoja, mutta hänen mielestään kirja oli hyvin kirjoitettu. Hän kehui Spartalaisten esittämistapaa, mutta sanoi kirjan olevan pohjimmiltaan tomintaelokuva kirjan muodossa. "GameCriticsin" Brad Gallaway kiitteli kirjan peliin lisäämää taustatarinaa ja tarinan laatua. Toisen "GameCriticsin" arvostelijan, Gene Parkin, mielestä kirjan hahmot sopivat hyvin pelin universumiin, mutta joskus hahmoja oli liikaa muistettavaksi. Master Chiefin hahmo oli hänen mielestään täysin erilainen kuin pelissä. "About Techin" arvostelija Eric Qualls vertasi tarinankerrontaa Robert A. Heinleinin romaaniin "Starship Troopers". Hän piti kirjaa mielenkiintoisena luettavana, joka antaa tietoa Halo-universumin tapahtumista.


title: Halo: The Fall of Reach

text: Vaikka kirja myikin aluksi hitaasti, siitä tuli "Publishers Weeklyn" bestseller. "The Fall of Reach" myi yli 100 000 kappalatta vuoteen 2003 mennessä ja miljoona myytyä kappaletta ylittyi joulukuussa 2009.


title: Halo: The Fall of Reach

text: Halo-sarjasta on julkaistu useita kirjoja, sarjakuvia ja novelleja "The Fall of Reachin" jälkeen. Kirjasarjan seuraava osa osa oli William C. Dietzin vuonna 2003 kirjoittama "The Flood"-romaani, joka kuvasi "Halo: Combat Evolved"-pelin tapahtumia. Nylund itse kirjoitti vielä kaksi Halo-aiheista romaania lisää, mutta ei ole aikeissa kirjoittaa enää uusia kirjoja sarjaan.


title: Halo: The Fall of Reach

text: Stuart Beattie, ""-elokuvan käsikirjoittaja, kirjoitti "The Fall of Reachiin" pohjautuvan elokuvakäsikirjoituksen. Beattie kirjoitti käsikirjoituksen toivoen jonkun lukevan sen ja päättävän tuottaa elokuvan, mutta elokuvaprojekti ei ole edennyt.


title: Sara Mohammad

text: Sara Mohammad (s. 1967 Sulaimaniyya, Irakin Kurdistan) on ruotsalainen ihmisoikeusaktivisti. Vuonna 2001 hän perusti kunniaväkivallan vastaisen GAPF-järjestön (lyhenne sanoista "Glöm aldrig Pela och Fadime", suomeksi "Ei koskaan unohdeta Pelaa ja Fadimea"). Järjestö tekee työtä kunniaan liittyvän väkivallan, pakkoavioliittojen ja tyttöjen ympärileikkausten ehkäisemiseksi Ruotsissa. Järjestö on nimetty Pela Atroshin ja Fadime Şahindalin mukaan, jotka ovat tunnetuimpia kunniamurhattuja Ruotsissa.


title: Sara Mohammad

text: Mohammad pakeni Irakista Ruotsiin vuonna 1993 veljensä järjestämän pakkoavioliiton ja uhkailun vuoksi. Hän on osallistunut keskusteluun islamista ja vastustanut uskonnollisin ja kulttuurillisin perustein annettuja erivapauksia, kuten uimahallivuoroja. Vuonna 2013 Mohammadille myönnettiin Ingemar Hedenius -palkinto. Palkinto myönnetään humanistisen elämänkatsomuksen edistämisestä.


title: James Tomkins (jalkapalloilija)

text: James Oliver Charles Tomkins (s. 29. maaliskuuta 1989 Basildon) on englantilainen jalkapalloilija, joka edustaa Englannin valioliigassa pelaavaa Crystal Palacea. Pelipaikaltaan oikeajalkainen Tomkins on keskuspuolustaja.


title: James Tomkins (jalkapalloilija)

text: Tomkins on West Ham Unitedin kasvatti. Hän debytoi seuran edustusjoukkueessa Englannin valioliigassa maaliskuussa 2008 Evertonia vastaan. Saman vuoden joulukuussa hän oli lainalla Englannin mestaruussarjan Derby Countyssä pelaten seitsemässä ottelussa. Avausmaalinsa Valioliigassa Tomkins teki huhtikuussa 2009 Sunderlandin verkkoon. Kaudella 2011–2012 Tomkins saavutti Mestaruussarjaan pudonneen West Hamin kanssa play-offien voiton ja hänet valittiin myös sarjan tähdistöjoukkueeseen. Hän teki tuolla kaudella neljä maalia 47 pelaamassaan Mestaruussarjan ottelussa West Hamin noustessa takaisin Valioliigaan. Heinäkuussa 2016 Tomkins siirtyi Crystal Palace FC:n riveihin.


title: James Tomkins (jalkapalloilija)

text: Tomkins on edustanut Englantia kaikissa nuorten maajoukkueissa. Hän kuului alle 21-vuotiaiden joukkueeseen vuoden 2009 ikäluokan EM-kilpailuissa. Hän pelasi turnauksessa kahdessa ottelussa. Vuonna 2012 hän kuului Ison-Britannian maajoukkueeseen kesäolympialaisissa Lontoossa. Hän pelasi turnauksessa yhdessä ottelussa.


title: James Tomkins (jalkapalloilija)

text: Seurajoukkuetasolla


title: James Tomkins (jalkapalloilija)

text: Henkilökohtainen


title: Litteraturblad

text: Litteraturblad för allmän medborgerlig bildning (”Kirjallisuuslehti yleistä kansalaissivistystä varten”) oli Kuopiossa ja Helsingissä vuosina 1847–1863 ilmestynyt ruotsinkielinen aikakauslehti. Vaikutusvaltaisen ideologisen suunnannäyttäjän ja mielipiteenmuokkaajan toimittajana työskenteli enimmän aikaa J. V. Snellman.


title: Litteraturblad

text: "Saiman" lakkauttamisen jälkeen Snellman ryhtyi ystävänsä Elias Lönnrotin kanssa perustaamaan sille jatkajaa. Lönnrot sai luvan julkaista kahdesti kuukaudessa ilmestyvää kirjallisuuslehteä ja Snellman ryhtyi sen toimittajaksi. "Litteraturblad för allmän medborgerlig bildning" oli ohjelmaltaan suoraa jatkoa "Saimalle" ja sen kirjallisuusliitteille "Litteraturbladille" ja "Kallavedelle". Sen tärkeimpiä tavoitteita olivat suomalaiskansallisen tietoisuuden herättäminen ja kansallisen sivistyksen kehittäminen.


title: Litteraturblad

text: "Litteraturbladin" ensimmäinen numero ilmestyi Kuopiossa toukokuussa 1847. Lehti sai reilut 400 tilaajaa, joista liki puolet asui Helsingissä. Lönnrot laati ensimmäiseen vuosikertaan useita suomen kieltä käsitteleviä artikkeleita, joista osa julkaistiin suomeksi. Suurin osa kirjoituksista oli kuitenkin Snellmanin käsialaa. "Litteraturbladissa" arvosteltiin ja selostettiin koti- ja ulkomaisia tieteellisiä, yhteiskunnallisia ja kaunokirjallisia julkaisuja sekä käsiteltiin kauppaan, teollisuuteen ja koulutukseen liittyviä kysymyksiä. Kenraalikuvernööri Menšikov piti lehteä vallankumoushengen lietsojana ja vaati Kuopion läänin kuvernööriä Gustaf Adolf Ramsayta valvomaan sitä ankarammin. Sensuurin vainoama Snellman siirsi vuonna 1849 lehden painatuksen Helsinkiin Waseniuksen kirjapainoon ja luopui saman vuoden kesällä sen toimittamisesta.


title: Litteraturblad

text: Snellmanin jälkeen lehden toimittajaksi tuli kirjastoamanuenssi Sven Gabriel Elmgren, joka oli aikaisemmin toiminut "Helsingfors Morgonbladin" toimittajana ja "Litteraturbladin" avustajana. Elmgrenin aikana "Litteraturblad" muuttui puhtaasti kirjallis-tieteelliseksi julkaisuksi, jossa yhteiskunnallisesti kantaa ottava aines oli vähäistä. Avustajakuntaan kuuluivat muun muassa Herman Kellgren, A. W. Liljenstrand ja G. I. Liljeström. Lehden levikki laski ja sen ilmestyminen muuttui epäsäännölliseksi.


title: Litteraturblad

text: Snellman palasi "Litteraturbladin" toimittajaksi vuonna 1855. Lehden sisältö palasi entisiin uomiinsa ja sen levikki nousi yli 600 tilaajaan. Jo ensimmäisessä Snellmanin toimittamassa numerossa "Litteraturblad" hyökkäsi voimakkaasti Suomen Talousseuran toimintaa vastaan aiheuttaen sanasodan talouspoliitikko Lars Gabriel von Haartmanin kanssa. Kirjallisuuskritiikin ja yhteiskunnallisen aineksen lisäksi Snellman julkaisi lehden kevennyksenä kaunokirjallisuutta, varsinkin Charles Dickensin kertomuksia. Avustajina toimivat muun muassa Fredrika Runeberg ja Agathon Meurman.


title: Litteraturblad

text: Hallitsijanvaihdoksen ja vuoden 1856 professorinimityksen jälkeen Snellman ryhtyi tukemaan Aleksanteri II:n uudistuspolitiikkaa. "Litteraturbladin" poliittinen merkitys kasvoi samalla vähintään "Saiman" veroiseksi. Snellman kannatti lehdessään talouselämän kehittämistä, vastusti skandinavistisesti suuntautuneita liberaaleja ja vaati lojalistisessa hengessä maan tulevaisuuden rakentamista suomalaiskansalliselle perustalle.


title: Litteraturblad

text: Snellmanin senaattorinimityksen jälkeen vuonna 1863 "Litteraturbladin" toimittaminen lienee jäänyt yliopiston kirjaston amanuenssin B. O. Schaumanin vastuulle. Lehden saman vuoden kymmenes numero saatiin ulos painosta vasta syksyllä 1864 ja seuraava numero jäi keskeneräiseksi.


title: Lui Morais

text: Lui Morais (oik. "Luis Carlos de Morais Junior") on brasilialainen professori, filosofi ja kirjailija. Hän on kirjoittanut kirjoja filosofiasta, alkemiasta, kirjallisuudesta, shamanismista, Brasilian populaarimusiikista kuten sambasta, elokuvista, hallinnosta, koulutuksesta, kuuroudesta ja muista aiheista.


title: Oikumene

text: Oikumene tai oikoumene ( "oikouménē")) tarkoitti antiikin aikana asuttua eli tunnettua maailmaa, maapallon asutettuja alueita. Sen vastakohta oli anoikumene. Sanasta on sittemmin johdettu kristillisten kirkkojen käsite ekumeeninen (oikumenikos), yleinen tai yleiskirkollinen, koko kristikuntaa koskeva.


title: James Tomkins (soutaja)

text: James Bruce Tomkins (s. 19. elokuuta 1965 Sydney) on uransa päättänyt australialainen soudun olympiavoittaja ja maailmanmestari. 200 senttimetriä pitkä ja 95 kilogrammaa painava Tomkins edusti Mercantile Rowing Clubia.


title: James Tomkins (soutaja)

text: Vuonna 1980 soudun aloittanut Tomkins osallistui urallaan kuusiin kesäolympialaisiin, vuosina 1988, 1992, 1996, 2000, 2004 ja 2008. Hän saavutti kolme olympiakultaa, vuonna 1992 Barcelonasta perämiehettömästä nelikosta, vuonna 1996 Atlantasta samasta luokasta ja vuonna 2004 Ateenasta perämiehettömästä kaksikosta. Vuonna 2000 hän voitti kotimaassaan Sydneyssä olympiapronssia perämiehettömästä kaksikosta. Vuoden 2008 kesäolympialaisissa Pekingissä Tomkins toimi Australian lipunkantajana avajaisissa. MM-kilpailuista Tomkins saavutti seitsemän kultaa, joista ensimmäisen jo vuonna 1986 ja viimeisen vuonna 2003. Hän on ainoa soutaja, joka on voittanut MM-kultaa perämiehettömässä nelikossa, pariairokaksikossa, pariaironelikossa, perämiehettömässä kaksikossa ja kahdeksikossa, eli kaikissa niin kutsutuissa "sweep oar" -kilpailumuodoissa. Vuoden 1986 Kansainyhteisön kisoista Tomkins saavutti yhden kullan ja yhden pronssin.


title: James Tomkins (soutaja)

text: Tomkins päätti uransa vuonna 2010. Vuonna 2012 hänet valittiin sekä Australian urheilun kunniagalleriaan että Kansainvälisen olympiakomitean urheilijoiden komission jäseneksi.


title: Joan G. Robinson

text: Joan Mary Gale Robinson (o.s. Thomas; 10. helmikuuta 1910 Gerrards Cross, Buckinghamshire, Englanti – 20. elokuuta 1988 King’s Lynn, Norfolk) oli englantilainen lasten- ja nuortenkirjailija ja kuvittaja. Hän opiskeli taidetta Chelsea Illustrators Studiossa ja kuvitti aluksi muiden kirjailijoiden teoksia. Hän alkoi kirjoittaa ja kuvittaa omia kertomuksiaan 1930-luvulla. Hän julkaisi lastenkirjasarjoja ja nuorisoromaaneja sekä tyttönimellään että avionimellään ja työskenteli myös yhdessä aviomiehensä Richard Gavin Robinsonin kanssa heidän avioiduttuaan vuonna 1941. He asuivat King’s Lynnissä Norfolkissa.


title: Joan G. Robinson

text: Studio Ghiblin elokuva "Marnie – tyttö ikkunassa" perustuu hänen romaaniinsa "When Marnie Was There" (1967), joka on suomennettu vuonna 1970.


title: James Tomkins

text: James Tomkins on muun muassa seuraavien henkilöiden nimi:


title: Afrikan maantiede

text: Afrikka on maapallon toiseksi suurin manner. Sen pohjoisosaa hallitsee Saharan autiomaa, ja keskiosissa on trooppisia sademetsiä.


title: Afrikan maantiede

text: Afrikka rajautuu pohjoisessa Välimereen, koillisessa Suezin kanavaan ja Punaiseenmereen, idässä Intian valtamereen ja lännessä Atlanttiin.


title: Afrikan maantiede

text: Afrikan pinta-ala on 30,3 miljoonaa neliökilometriä. Afrikan pohjoisimmasta kohdasta, Ras ben Sakkasta Tunisiassa (37°21' N), eteläisimpään, Cape Agulhasiin Etelä-Afrikassa on matkaa suunnilleen 8 000 kilometriä. Manteren läntisimmästä kohdasta, Kap Verden niemimaasta Senegalissa(17°33'22" W), itäisipään kohtaan Sar Hafuniin Somaliassa (51°27'52" E), on noin 7 400 kilometriä.


title: Afrikan maantiede

text: Afrikan rantaviivan pituus on noin 26 000 kilometriä. Muihin maanosiin verrattuna Afrikan rannikot ovat melko suoria, ilman laajoja niemimaita tai lahtia.


title: Afrikan maantiede

text: Afrikka koostuu useista ylätasangoista, jotka Itä-Afrikan hautavajoama halkaisee mantereen itäosissa. Vulkaanisessa hautavajoamassa on useita järviä ja laaksoja. Afrikan luoteisosissa ovat Atlasvuoret, jotka ovat geologisesti mantereen nuorinta osaa.


title: Afrikan maantiede

text: Afrikan korkein vuori on Kilimanjaro, jonka huippu on 5 895 metriä merenpinnasta.


title: Afrikan maantiede

text: Afrikan suurin joki on Välimereen laskeva Niili, jota pidetään noin 6690 kilometrin pituudellaan maailman pisimpänä jokena. Muita Afrikan suurimpia jokia ovat Kongo (4630 km), Sambesi (2735 km) ja Niger (4100 km).


title: Afrikan maantiede

text: Useimmat Afrikan suurista järvistä sijaitsevat Ison hautavajoaman alueella. Suurimpia järviä ovat esimerkiksi Victorianjärvi, Tanganjikajärvi, Njassajärvi, Albertinjärvi ja Tšadjärvi.


title: Afrikan maantiede

text: Afrikan kaakkoisrannikolla on Madagaskar, joka on maailman neljänneksi suurin saari. Mannerta ympäröiviä muita saaria ovat esimerkiksi Komorit, Mayotte, Réunion, Mauritius, Seychellit, Sokotra, Tristan da Cunha, Madeira, Kanariansaaret sekä São Tomé ja Príncipe.


title: Afrikan maantiede

text: Pohjois-Afrikassa on suuri Saharan kuumuusaavikko. Sen pohjoispuolella on kapea Välimeren rannikkovyöhyke. Saharan eteläpuolella on Sahel, joka on kuiva, puoliaavikosta savanniksi asteittain muuttuva alue. Keski- ja Länsi-Afrikka on tiheiden ja kosteiden trooppisten sademetsien peitossa. Eteläisessä Afrikassa on puoliaavikoita ja Kalaharin autiomaa.


title: Afrikan maantiede

text: Afrikassa on hyvin monimuotoinen ja runsas eläimistö. Siellä on maailman muihin alueisiin verrattuna huomattavan paljon suurikokoisia eläimiä, varsinkin nisäkkäitä. Sellaisia ovat petoeläimistä leijona, leopardi ja hyeena, kasvissyöjistä esimerkiksi afrikannorsu, kirahvi, virtahepo ja sarvikuono. Afrikassa on myös suuri joukko antilooppilajeja sekä kädellisiä kuten paviaanit sekä ihmisapinoihin kuuluvat simpanssit ja gorillat. Linnuista suurin on strutsi ja matelijoista krokotiili.


Keskustelu ja kritiikki Suomen puolustusvoimista on kohdistunut vuosien varrella Suomen puolustusvoimien asemaan yhteiskunnassa, toimintaan ja viestintätapoihin.


title: Keskustelu ja kritiikki Suomen puolustusvoimista

text: Vuonna 2000 valmistunutta väitöskirjaa varten tehtiin kysely kansanedustajille, puolustushallinnon virkamiehille ja aihealueesta kirjoittaville toimittajille. Sen tulosten mukaan Suomen puolustuspolitiikan linjauksista päättää noin 20 henkilön eliitti. Tavallinen rivipoliitikko tuntee vaikutusmahdollisuutensa esimerkiksi armeijan hankintoihin vähäisiksi.